ועדת הכלכלה, כנסת 20, פרוטוקול מספר 86, 2015-11-10 12:15

איתן כבל: צהרים טובים.

איתן כבל: חברי ועדת הכלכלה, אני באמת שמח – ואני אומר זאת לא מן הפה לחוץ – להזמין את מי שהוא קודם כל חבר שלי והוא הים שר האוצר משה כחלון.

איתן כבל: השר משה כחלון, שר האוצר, הסכים לבוא ולתת את משנתו בנושא הדיור.

איתן כבל: הוא מגיע אלינו לא עם רוח גבית אלא עם הוריקן.

איתן כבל: יצא לך הכי טוב בעולם לפחות על פי המדדים האחרונים למרות שעדיין יש הרבה מאוד שאלות ואנחנו נציג אותן במלוא הקושי שלהן וגם נצליף בך.

איתן כבל: שלא תחשוב שאחרי החיבוק הזה לא תהיה הצלפה.

משה כחלון: אמרת הוריקן, אני חשבתי בגב, אבל בפנים?

איתן כבל: אנחנו נאמר את הדברים.

איתן כבל: גברתי מנהלת הוועדה, גברתי היועצת המשפטית, מנכ"ל משרד האוצר, גברתי הרשמת, חבריי וחברותיי חברי הכנסת, אורחים נכבדים.

איתן כבל: ברשותכם, נושא הדיור הוא הנושא הדרמטי ביותר שמתקיים היום בכלכלת ישראל.

איתן כבל: כשאני מדבר על דרמטי, כאשר לוקחים ומפלחים את ההוצאות של כל משפחה או של כל משק בית, זה הנושא הכבד ביותר לכל משפחה.

איתן כבל: הוא כבד בממד האישי והוא עוד יותר כבד כשאתה צריך לסייע לבן או לבת.

איתן כבל: אין דבר היום שבא לידי ביטוי כל כך כבד ביוקר המחיה כמו הנושא הזה.

איתן כבל: נמצאת כאן חברת הכנסת סתיו שפיר שהייתה ממחוללות המחאה החברתית ואני רוצה להזכיר את מה ששכחנו.

איתן כבל: המחאה החברתית התחילה בדיור.

איתן כבל: עם כל הכבוד לקוטג' ולכל הדברים שבאו אחרי הדיור, והם חשובים ואינני מבקש להמעיט מכל עניין אחר הנוגע ליוקר המחיה, אבל הסיפור הגדול הוא סיפור הדיור.

איתן כבל: אני אומר לכם, כמי שזה תחום עיסוקו ובעצם מכיר את התחום הזה לפני ולפנים במשך שנים, והייתה לי זכות להיות בתקופה בה היה משבר לא פחות גדול בתחילת שנות ה-90, אפילו יורת גדול מזה הקיים היום וכן הצליח אז רבין זיכרונו לברכה וממשלתו לרסן את העליות המטורפות שהיו לא פחות מאשר היום, אבל אדוני השר, היית גם יושב ראש ועדת הכלכלה, כאשר מרכז המחקר והמדיני מכין את המחקר – לדעתי הוא התפרסם – זה המיקוד, כמה משכורות נדרשו בעבר כדי לרכוש דירה וכמה משכורות נדרשות היום.

איתן כבל: ב-2009, לא לפני עשרים שנים, נדרשו 109 משכורות והיו נדרשות 142 משכורות שזה אומר גידול של למעלה מ-31 אחוזים.

איתן כבל: זה בלתי אפשרי.

איתן כבל: אני מנסה לחשוב על עצמי או על זוג צעיר בתחילת דרכו שמחליט לצאת אל הדרך, רק המחשבה גומרת אותו.

איתן כבל: אני רוצה לתת לך את האפשרות להציג את משנתך ואיך אתה גורם לכך שהירידה לא תהיה רק שישה אחוזים, אלא איך אנחנו סוגרים את הפער של ה-31 אחוזים האלה ומחזירים לא לשנים של לפני 2009 אלא לפחות ל-2009.

איתן כבל: יושב כאן חבר הכנסת מנואל טרכטנברג שבזמנו עסק וליווה את התחום לכל אורכו ואני אשמח לשמוע גם אותו, כמו גם את חברי הכנסת האחרים.

איתן כבל: ברשותך אדוני השר, אני נותן לך את רשות הדיבור.

איתן כבל: לאחר מכן נפתח דיון.

איתן כבל: בקשה אחת, בבקשה, תן לנו משנה.

איתן כבל: שבענו מדיבורים וסיפורים.

איתן כבל: אם הקירות האלה יכלו לספר את הסיפורים של איך הולכים לתת את המענה, היו מתפוצצים מצחוק.

איתן כבל: בבקשה, אתה מגיע לכאן עם רוח גבית ותראה לנו איך אתה מתכוון להמשיך.

משה כחלון: תודה רבה אדוני היושב ראש חברי איתן כבל, הנהלת הוועדה, לאה ואתי, שי מנכ,"ל האוצר, משרד הבינוי והשיכון, ראשי רשויות, אנשי המקצוע, חברי הכנסת.

משה כחלון: אתה מרשה לי משפט על הדיון הקודם?

משה כחלון: זה בוער בעצמותיי.

איתן כבל: לפני כן אני לחשתי את זה ללאה כי הנחתי שתרצה להתייחס.

משה כחלון: אני רוצה לברך אותך על הדיון הקודם בנושא של גולן טלקום-סלקום.

משה כחלון: אנחנו, משרד האוצר, למרות שמנסים לטעון שאין לנו סמכויות – שאף אחד לא יטעה.

משה כחלון: תדר זה נכס.

משה כחלון: מדינת ישראל נתנה תדר כדי שחברת גולן טלקום תשתמש בו לטובת הציבור.

משה כחלון: היא נתנה לו תדר להשתמש.

משה כחלון: הוא לא קנה את התדר, הוא לא קנה את האוויר, בישראל מוכרים הכול אבל את האוויר עוד לא מוכרים ולכן התדר הוא של הציבור.

משה כחלון: לבוא לטעון שלמשרד האוצר אין SAY בעניין – זה פשוט לא נכון.

משה כחלון: משרד האוצר יעשה הכול כדי שהמיזוג הזה לא יהיה.

משה כחלון: המיזוג הזה הוא רע לצרכנים, המיזוג הזה יחזיר אותנו הרבה שנים אחורנית.

משה כחלון: היושב ראש רוצה שנחזור אחורנית במחירי הדיור ולא במחירי הסלולר.

משה כחלון: נכון?

משה כחלון: זה מה שאנחנו נעשה.

איתן כבל: אנשי משרדך ייצגו את העמדה הזאת בצורה מאוד מאוד טובה.

איתן כבל: אפילו עברו למדור פרסומי עליך.

משה כחלון: אני שמח.

משה כחלון: לא יכולתי להתעלם מזה.

משה כחלון: לא רציתי להיכנס באמצע הדיון ולהפריע למרות שהקדמתי לבוא, אבל היה חשוב לי לומר את הדברים.

משה כחלון: לגבי משבר הדיור.

משה כחלון: זה לא סוד אדוני היושב ראש וכל מה שאמרת הוא נכון לגבי מספר המשכורות.

משה כחלון: לפחות אני והצוות שלי הבנו שמי שנתן או הבעיר את השוק, אני אפתיע אותך כשאומר שזאת הייתה המדינה.

משה כחלון: המדינה הבעירה את השוק.

משה כחלון: פעם אחת בריביות שאין לנו על זה שליטה, יש סביבת ריבית, יש כלכלה עולמית, נניח, אבל מצד שני אדוני היושב ראש, אנחנו כמדינה שולטים על מעל תשעים אחוזים מהקרקעות.

משה כחלון: זאת אומרת שאם לי יש תשעים אחוזים מהקרקעות ואני העליתי את הקרקע שלי ממאה ל-120, ולך יש עשר אחוזים בפרטי, אתה תיישר קו.

משה כחלון: אם אני כמדינה אוריד, גם אתה תוריד.

משה כחלון: אתה תיישר קו.

משה כחלון: על הרקע הזה אני רוצה לדבר על תכנית אופרטיבית שעשינו.

משה כחלון: לא שנעשה, לא שבעזרת השם, לא שאינשאלה תהיה אלא מה שכבר עשינו.

משה כחלון: החלטה ראשונה שלי כיושב ראש רשות מקרקעי ישראל – אני ביקשתי להיות יושב ראש הרשות – הייתה להפסיק את הספסרות בקרקע ולהוציא מכרזים בכמויות מקסימליות.

משה כחלון: קרו כאן שני דברים, אדוני היושב ראש.

משה כחלון: האחד, כשהיה צריך להוציא אלף יחידות, הוציאו רק מאה יחידות.

משה כחלון: מה קרה עם המאה?

משה כחלון: הוציאו לפי מחיר מקסימום, זאת אומרת, כל המרבה במחיר, ואז הקבלן הראשון נתן למשל מאה אלף שקלים ליחידת דיור, הקבלן השני רצה לזכות ונתן 110 אלף שקלים ליחידת דיור, הקבלן השלישי נתן 120 אלף שקלים ליחידת דיור, הרביעי נתן 150 אלף שקלים ליחידת דיור, מחיר המינימום היה מאה אלף שקלים וזה הסתיים ב-150 אלף שקלים.

משה כחלון: נשארו לנו עוד 900 באתר הבנייה כי יש אלף.

משה כחלון: לא הוציאו את כל האלף אלא הוציאו מאה וכשזה הסתיים ב-150, הוציאו את המאה הבאים.

משה כחלון: בכמה זה מתחיל.

משה כחלון: ב-150 אלף שקלים כי כבר לא צריך שמאות כי יש לנו את המחיר.

משה כחלון: אז המאה הבאים התחילו ב-150, ב-160, ב-170, ב-180.

משה כחלון: זאת אומרת שמדינת ישראל העלתה את מחיר הקרקע בחצי שנה, בין מכרז למכרז, בשישים אחוזים.

משה כחלון: מה אתם רוצים שהקבלן יעשה כשהוא שילם 160 או 170 אלף שקלים על הקרקע?

משה כחלון: הוא מרים את כל המחירים.

משה כחלון: אנחנו עכשיו עשינו הפוך.

משה כחלון: פעם מי שהיה משלם הכי הרבה, היה מקבל את הקרקע, אבל היום, מי שמשלם הכי מעט מקבל את הקרקע.

משה כחלון: עשינו מחיר מקסימום, הקפאנו את המחירים, מוציאים את הכול ביחד ולא בפרוסות של מאה, מאה, מאה, ואם באתר יש אלף, מוציאים את האלף, ואותו קבלן יודע שאין לו את המאה הבאים והוא גם יודע שלא כדאי לו להשהות כי המחיר של הדירה הראשונה והדירה ה-1,026 הוא אותו מחיר.

משה כחלון: הקפאנו לו את המחיר והוא גם יודע שבקרקע הבאה גם יישאר אותו מחיר.

משה כחלון: נקבע המחיר.

משה כחלון: כאן אדוני היושב ראש אני חושב שנתנו את החלק שלנו כמדינה בחלק הזה של העלאת מחירים.

משה כחלון: הדבר השני.

משה כחלון: הפכנו את השיטה למחיר למשתכן.

משה כחלון: מי שנותן לנו את המחיר הסופי, אנחנו נותנים את המפרט, הוא נותן לנו את המחיר הסופי, כמה הוא רוצה על מטר רבוע ואנחנו קיבלנו כבר בשלושה אתרים, אדוני היושב ראש, כ-30-35 אחוזים פחות כי אלה גבולות ה-300 אלף שקלים.

משה כחלון: כשאנחנו מדברים על 300 אלף שקלים, קודם כל זה מחזיר אותנו ל-2009.

משה כחלון: אני לא יודע אם ראית את המחקר האחרון של חברת מדל"ן שמדברת על החזרה ל-2009, ולכן או שעזרת לי במסגרת רוח גבית והרמת לי להנחתה או שסתם אמרת 2009.

איתן כבל: מרכז המחקר והמידע דיבר על זה.

איתן כבל: ידע אישי זה תמיד חשוב אבל הוא הכין את זה.

משה כחלון: מסתבר שיש לנו גם מזל.

משה כחלון: לגבי המחיר למשתכן, החיים הביאו אותנו לזה ולא המחקר.

משה כחלון: החיים, המספרים הביאו אותנו להיפגש עם המחקר של מרכז המחקר והמידע.

משה כחלון: אנחנו פתאום מוצאים שהמחיר למשתכן מחזיר אותנו למחירים סבירים ונורמליים.

משה כחלון: אפשר לשבח את עמי ממרכז המחקר והמידע.

משה כחלון: נכון?

איתן כבל: אפשר.

משה כחלון: זאת הזדמנות.

משה כחלון: זה נדיר שהמחקר נפגש עם המציאות אבל זה קרה.

משה כחלון: זאת החלטה.

משה כחלון: אתה ביקשת שאומר מה עשינו.

משה כחלון: לא בדיוק כך אמרת אבל לזה התכוונת.

משה כחלון: אמרת שנעזוב את הסיסמאות.

משה כחלון: אין סיסמאות אדוני היושב ראש.

משה כחלון: כל מה שאני מדווח בוועדה, זה מה עשינו ולא מה נעשה.

משה כחלון: עד עכשיו הוצאנו שלושה מכרזים שהצליחו ומפחיתים את גבולות ה-300 אלף שקלים לזוג צעיר חסר דיור וכשאנחנו מדברים על 300 אלף שקלים, שלא יקל בעיניכם המספר.

משה כחלון: זוג צעיר מסוגל לחסוך אולי 3,000 שקלים בחודש.

משה כחלון: תראו כמה זמן לוקח לו להגיע ל-300 אלף שקלים.

משה כחלון: תראו את ההון העצמי שחסכנו לו כאן.

משה כחלון: תראו כמה חודשי עבודה או שנות עבודה לו ולבת זוגו חסכנו ב-300 אלף השקלים האלה.

סתיו שפיר: כמה זוגות צעירים אתה מכיר שיש להם 300 אלף שקלים?

משה כחלון: בהנחה שיש.

משה כחלון: אני אלך על האנשים שיכולים אם כי יש הרבה שלא יכולים.

משה כחלון: בואי נגיד, מי שיכול.

משה כחלון: אני לא מתווכח.

משה כחלון: את יכולה לקחת מספר אחר.

משה כחלון: קודם כל צריך לעודד לחיסכון ואפילו מאה שקלים.

משה כחלון: לחסוך זה טוב.

משה כחלון: אותנו לימדו לחסוך.

משה כחלון: יום אחד יזמינו אותנו כאן לחינוך פיננסי ואז נדבר על כמה חשוב לחסוך.

משה כחלון: חשוב לי להדגיש את המספר 300 אלף שקלים כי לא פעם אני שומע מה זה 300 אלף שקלים?

משה כחלון: רבותיי, 300 אלף שקלים זה מאות חודשי חיסכון של אנשים, של כסף פנוי שלטעמה של חברת הכנסת סתיו שפיר אין להם אותו ואני אומר אולי כי כן אבל זה כבר לא משנה.

משה כחלון: החלק השני וכאן הכנסת הייתה מעורבת, ואני מודה לכם ומודה לך פרופסור טרכטנברג ולכל חברי הכנסת – אני לא יודע אם מותר לי להגיד, אבל התייעצתי אתו – זה הנושא של מס רכישה.

אילן גילאון: לך מותר.

אילן גילאון: לו אסור.

איתן ברושי: לא נכון.

איתן ברושי: אנחנו משתפים פעולה עם כחלון כדי להוריד את מחירי הדיור.

משה כחלון: לגבי מס רכישה.

משה כחלון: אנחנו רואים שהנתונים מראים שבחודשיים מאז נכנס מס הרכישה, היקף המשקיעים בשוק ירד בשמונים אחוזים.

משה כחלון: זה משמעותי.

משה כחלון: היקף העסקאות בחודש האחרון ירד ב-23 אחוזים.

משה כחלון: אנחנו רואים כאן איזושהי מגמה, אני לא יודע להגיד לכם אחוזים ולצורך כך יש את הלשכה המרכזית לסטטיסטיקה שתפרסם ואני לא נכנס לזה.

משה כחלון: אנחנו פועלים בכל המרץ כדי לפתור את המשבר הזה.

איתן כבל: ברשותך, אני רוצה שתתייחס לדברים שאמר השמאי הממשלתי הראשי לפיהם הנתונים שאתם מציגים אינם תואמים את המציאות.

משה כחלון: אני לא יודע איזה נתונים יש לו.

איתן כבל: בכל זאת, הוא הגורם.

משה כחלון: לא, לא השמאי הממשלתי.

משה כחלון: אדם שהוא מקבל משכורת כדי להגיד את זה.

משה כחלון: זה בסדר, אני לא אומר שזה לא נכון, אפשר גם לגבי משכורת כדי להגיד משהו אבל שלפחות יאמר משהו נכון.

משה כחלון: זאת העבודה שלו.

משה כחלון: אל תעשה אותו שמאי ממשלתי.

איתן כבל: אז מי זה?

<רן מלמד: יושב ראש איגוד השמאים.

איתן ברושי: השמאי הממשלתי זה טל אלטרוטי.

משה כחלון: אתה רוצה להגיד לי שיושב ראש תנובה יגיד שחלב לא בריא?

משה כחלון: הוא לא יגיד גם אם הוא יחשוב כך.

איתן כבל: אתם מבקשים ממנו להודיע לדנוך שהוא לא השמאי הממשלתי אבל הוא אינטרסנט ולכן לא נתייחס לדברים שלו?

משה כחלון: למה?

משה כחלון: חס וחלילה.

איתן כבל: כל מה שביקשתי זה לא להכניס סיכה בבלון.

איתן כבל: יש טענה כזאת ולא משנה אם משלמים לו משכורת או לא משלמים לו.

איתן כבל: יש טענה כזאת וכל מה שרציתי לשאול האם היא נכונה או לא נכונה.

אילן גילאון: גם יש טענה שירדו המחירים וגם את זה צריך לבדוק.

איתן כבל: לא אמרתי את זה בהתרסה.

משה כחלון: דרך אגב, הנתונים הם לא של האוצר, הנתונים לא של רשות מקרקעי ישראל אלה לא נתונים של מחקר משרד השיכון.

משה כחלון: אני לא הצגתי אותם אבל אני חושב שכאשר בא בן אדם ואומר שהנתון הזה לא נכון, צריך לשאול אותו מה הנתון שלו.

משה כחלון: להגיד שזה לא נכון וזהו?

משה כחלון: זה מעט בעייתי.

משה כחלון: תציג לי נתונים ואז נתווכח.

משה כחלון: לא אתי, הוא יצטרך להתווכח עם משרד השיכון כי אלה לא הנתונים שלי.

משה כחלון: לכן אני אומר שבא בן אדם וצועק לא, לא, לא, בסדר, אבל מה כן?

משה כחלון: איזה מספרים יש לך?

משה כחלון: תראה לי באיזה ספר, מה המקורות וכולי.

משה כחלון: מה לימדו אותנו?

משה כחלון: עשית משהו, תגיד לנו איפה קראת את זה, מי אמר את זה, מה המקורות שלך.

משה כחלון: לגבי מס הרכישה.

משה כחלון: העלינו את מס הרכישה לשמונה אחוזים ואני חושב שזה נתן את אותותיו, לפחות לפי התוצאות.

משה כחלון: הקפדנו שמי שיוכל לזכות במחיר למשתכן אלה אנשים חסרי דיור, דירה ראשונה או אנשים שלא הייתה להם דירה בשש השנים האחרונות.

משה כחלון: אנחנו מתכוונים להוציא עד סוף השנה 25 אלף יחידות דיור במקומות גם של ביקוש וגם בפריפריה.

משה כחלון: אנחנו מדברים על אלפיים יחידות בהרצליה, על 1,200 יחידות בטירת הכרמל, 1,400 יחידות בעתלית, 1,260 יחידות בראשון לציון, 3,500 יחידות בראש העין.

משה כחלון: זאת אומרת, אזורי ביקוש.

<קריאה: ירושלים.

משה כחלון: ירושלים.

משה כחלון: יבנה.

משה כחלון: אנחנו הולכים להוציא בכל הארץ ועד סוף שנה הבאה כשבעים אלף יחידות.

משה כחלון: אני חושב שהמספרים האלה והמחירים האלה שכבר הוכחנו שאנחנו יודעים לעשות אותם, ישפיעו על השוק.

משה כחלון: תשאל אותי בכמה – לא יודע אבל השפעה תהיה.

משה כחלון: אני לא רוצה להיות נביא ולא רוצה לתת כאן תחזיות אבל יש כאן השפעה.

משה כחלון: הממשלה, משרד האוצר, משרד השיכון, רשות מקרקעי ישראל, כמובן מטה הדיור בראשות אביגדור יצחקי עובדים בכל הכוח, כמובן בעזרה שלכם.

משה כחלון: כל פעם כשאנחנו באים לכנסת בנושא משבר הדיור, אנחנו מקבלים עזרה בכל הכוח וזה אמור לגבי הקואליציה והאופוזיציה, כאיש אחד.

משה כחלון: אין לי ספק שהמספרים שאנחנו הוצאנו ושמתעתדים להוציא ושברוך השם הולך בסדר, ישפיעו על השוק.

משה כחלון: זאת התרומה שלנו למשבר הדיור אדוני היושב ראש.

משה כחלון: אני כאן לרשותך וגם הצוות שלי.

משה כחלון: כל שאלה של חברי הכנסת או אורח או איש מקצוע, מי שירצה, אנחנו נענה עליה.

משה כחלון: תודה רבה.

איתן כבל: תודה.

איתן כבל: אני עוד אתייחס לדברים אבל אני רוצה קודם כל לתת את האפשרות לחברי הכנסת ולאורחים המכובדים לומר את הדברים שלהם.

איתן כבל: ראשון הדוברים חבר הכנסת מנואל טרכטנברג.

איתן כבל: חברים, בקשה, שלוש דקות גג לכל אחד.

איתן כבל: כאשר אנחנו מצמצמים את עצמנו, יוצאים דברים יותר חכמים.

מנואל טרכטנברג: אדוני היושב ראש, השר משה כחלון, אני מברך אותך קודם כל על מה שאמרת לגבי הדיון הקודם.

מנואל טרכטנברג: חשוב מאוד.

מנואל טרכטנברג: אל תיתן לרפורמה הגדולה שאתה הובלת ושהיטיבה כל כך הרבה עם אזרחי ישראל להיות קורבן לגחמות של אנשים מסוימים גם במערכת הפוליטית וגם בעולם העסקים.

מנואל טרכטנברג: רבותיי, מה שאתם עושים במשרד האוצר בהנהגתך, זה מבורך ואני בהחלט חושב שאלה צעדים נכונים בכיוון הנכון.

מנואל טרכטנברג: אבל יש לי השגות וסימני שאלה.

מנואל טרכטנברג: ראשית, אתם בעצם שמים את כל הביצים בסל אחד וזה העניין של המחיר למשתכן.

מנואל טרכטנברג: יש מהלכים אחרים אבל בצד של השיווק והתכניות.

מנואל טרכטנברג: יש הרבה מאוד משפחות שלא יכולות להגיע להון העצמי שדרוש גם במסגרת הזאת ובואו לא נזלזל ב-300 אלף שקלים וב-400 אלף שקלים שמשפחה צריכה להגיע אתם כדי לרכוש דירה גם במסגרת הזאת.

מנואל טרכטנברג: דרושים שני דברים.

מנואל טרכטנברג: האחד, תכנית לדיור בר השגה אמיתי.

מנואל טרכטנברג: מה שאתם עושים במסגרת של דיור בר השגה, זה לא המודל המקובל בעולם.

מנואל טרכטנברג: גם בארצות הברית, גם בניו יורק, גם בניו ג'רסי, במרכז הקפיטליזם החזירי שם שכר הדירה לטווח ארוך נקבע על פי יכולת התשלום, ההכנסה של הדייר ולא על פי איזושהי הנחה ממחיר השוק.

מנואל טרכטנברג: דרוש בהיקפים הרבה יותר גדולים ובמגוון של פתרונות בר השגה.

מנואל טרכטנברג: שנית.

מנואל טרכטנברג: גם על פי התכניות שקיימות היום במגירה ואותן אתם מציגים, אני חושש מאוד שהגידול בהיצע שדרוש כדי שבסוף המחירים באמת ירדו כתוצאה של פעולת השוק עצמה ולא רק כתוצאה מההתערבות הממשלתית – אנחנו לא שם.

מנואל טרכטנברג: אם אני מסתכל על הצרכים הדמוגרפיים של מדינת ישראל ועל עלייה וכולי, לא נבנה מספיק וגם התכניות שלכם לא נותנות מענה מספיק לגידול שצריך להיות בהיצע.

מנואל טרכטנברג: נקודה נוספת וכאן כן יש לי ביקורת ידידי, באמת ידידי, משה כחלון.

מנואל טרכטנברג: תראו, אמרת בצדק שהממשלה, המדינה, אחראית במידה רבה מאוד למה שקרה כאן.

מנואל טרכטנברג: למה?

מנואל טרכטנברג: מכיוון שלא רק דרך מכירת הקרקעות, מה שקראת ספסרות בקרקעות, המדינה לקחה לכיס הזה ועשקה את המשפחות הצעירות אלא גם כל מערכת המס כי הרי ענף הדיור הפך לפרה חולבת למיסים וזה היה נהדר לכל הגורמים.

מנואל טרכטנברג: הביקורת אליך.

מנואל טרכטנברג: אתה הורדת מע"מ במס חברות.

מנואל טרכטנברג: יפה.

מנואל טרכטנברג: אם במקום זה היית מוריד יותר את כל מערכת המס שמוטלת על הדיור, זה היה מיטיב עם אותו ציבור אתו אנחנו רוצים להיטיב.

מנואל טרכטנברג: לא חמישים שקלים בכיס מתוך הורדת המס.

מנואל טרכטנברג: זה לא קונסיסטנטי.

מנואל טרכטנברג: זה לא עקבי.

מנואל טרכטנברג: צריך מאוד להיזהר.

מנואל טרכטנברג: אני רוצה לברך אותך על משהו נוסף אבל גם תראה את העוקץ בו.

מנואל טרכטנברג: אתה לא התפתית לעשות מה שקודמך עשה שחיפש גימיק של מע"מ אפס.

מנואל טרכטנברג: מה נשאר מזה?

מנואל טרכטנברג: האפס.

מנואל טרכטנברג: אתה לא התפתית לזה אבל כן התפתית להוריד מע"מ וזה לא נכון לעשות.

איתן ברושי: יש לו אילוצים קואליציוניים.

מנואל טרכטנברג: אמירה אחרונה.

מנואל טרכטנברג: צריך גם לטפל בשוק השכירות.

מנואל טרכטנברג: שוק השכירות הוא הפקרות וצריך לעשות בו סדר ואני מאוד מקווה שאכן תעשו זאת.

איתן כבל: חבר הכנסת איתן ברושי ואחרי כן ידיד רחמים תנעמי, ראש המועצה המקומית בית דגן.

איתן ברושי: גם אני רוצה לברך את השר ואת כל הצוות שאתו על מדיניות חדשה וגם להודות לכל מי שהיה שותף.

איתן ברושי: אדוני השר, אני חושב שלעולם לא הייתה הזדמנות כפי שיש היום לבצע את המדיניות עליה נבחרת והכרזת.

איתן ברושי: יש לך גם את שר האוצר שזה אתה, גם את שר השיכון שהוא ממפלגתך, יש לך את השר להגנת הסביבה שגם הוא גורם משמעותי, ויש לך את אביגדור.

איתן ברושי: יש כאן צוות מאוד מרשים וכלים מאוד גדולים והמבחן הוא לא פשוט ראיתי שאביגדור הודיע שהוא מתפטר בעוד שנתיים אם המחיר לא ירד ואני מציע לתת לו עוד שנתיים, כלומר ארבע שנים.

חיים ילין: אתה כנראה לא מכיר את אביגדור.

חיים ילין: הוא פוליטיקאי יותר ממולח מכל מי שיושב כאן ואם הוא אמר את המשפט הזה, הוא יודע למה הוא אמר אותו.

חיים ילין: זה לא בגלל הדיור, אל תדאג.

חיים ילין: (היו"ר רועי פולקמן)

איתן ברושי: כנראה שהוא בטוח שהמחירים ירדו.

איתן ברושי: בכל זאת, שני אנשים מרכזיים בצוות שהזכרתי באים מבית הספר של אריק שרון ואריק שרון זיכרוני לברכה, עת היו גלי העלייה הגדולים, שינה מציאות במדינה עת נתן עדיפות לנגב ולגליל בפיזור האוכלוסייה והעולים שנקלטו.

איתן ברושי: אין בתכנית הזאת ביטוי למדיניות שלפי דעתי אתה מאמין בה, שבמסגרת הפתרון למצוקת הדיור, מה שבולט גם בוויכוח על תמ"א 35, אחת הנקודות שאתם מעלים, ולפי דעתי בצורה מוגזמת, היא עידוד הבנייה באזורי הביקוש.

איתן ברושי: בעיני ממשלה שרוצה להשפיע, צריכה לכוון את הביקוש ליעדים הלאומיים ולא להתאים את היעדים הלאומיים לביקוש.

איתן ברושי: אנחנו צריכים לזכור שיש הגירה שלילית מהנגב ומהגליל, ואני לא רוצה להיכנס עכשיו לעניין ההטבות, אבל בהחלט, ברשותך, גם מפת העדיפות הלאומית של השיכון והסיוע בתשתיות, מפת העדיפות של המינהל או רשות מקרקעין בנושא הקרקע.

איתן ברושי: אני חושב שישראל זקוקה לתכנית לאומית כוללת של פריסת האוכלוסייה ותעסוקה ברמה הולמת.

איתן ברושי: לכן יהיה קשה מאוד להצליח בחיזוק הנגב והגליל בלי השלמה של מה שמתבקש בתעסוקה ברמה גבוהה.

איתן ברושי: לכן אני חושב שזה חסר בתקציב 2015 ו-2016.

איתן ברושי: אני רוצה לברך אותך ואת אביגדור על כך שהיום אישרו כבר מזמן אושר אבל בתהפוכות של הממשלה היה צריך לאשר פעם נוספת ואני מדבר על תיקון תמ"א 35.

איתן ברושי: כאן יושב ציבור שיודע שמ-2009 הממשלה עצרה עדכון של תמ"א 35 שפירושו מניעת בנייה של אלפי יחידות דיור.

איתן ברושי: קודם כל, זאת רק תחנה בדרך אבל תודה, ויש עוד דרך לא קצרה עם מדיניות לא ברורה של חלק מהאנשים שיושבים גם בתוך הממשלה.

איתן ברושי: אני רוצה לומר מילה על ההתיישבות.

רועי פולקמן: ברשותך, תסיים.

איתן ברושי: בכל זאת אני רוצה לומר מילה על ההתיישבות.

איתן ברושי: יושבים כאן חברים מהמינהל, מה שנקרא רשות מקרקעי ישראל, ואני רוצה לומר משהו שאולי הוא לא קל אבל בכל זאת אני רוצה להגיד אותו לך.

איתן ברושי: זה שהעבירו את רשות מקרקעי ישראל אליך, זאת ברכה ואני תמכתי בזה למרות שבאופוזיציה לא כולם התלהבו.

איתן ברושי: חלק קידשו את המציאות הקיימת שהייתה אומללה אבל לעתים יש משמעת ואתה יודע זאת.

איתן ברושי: אני תמכתי אבל אני אומר לך שאם לא יחליפו את הצוות שמטפל בהתיישבות, לא יעזור זה שהעבירו את זה לאחריות שלך.

איתן ברושי: יש בתוך רשות מקרקעי ישראל, במשטרה קוראים לזה להחליף את הצח"מ.

איתן ברושי: זה לא אומר שהם לא מוכשרים אבל הם לא מסוגלים להתמודד עם הבעיה.

איתן ברושי: יש רגע שאי אפשר להשאיר אנשים בתפקידם אם הם לא מביאים תוצאות.

איתן ברושי: גם הממשלה צריכה קריטריונים עסקיים.

איתן ברושי: הצוות שמטפל במושבים ובקיבוצים לא יכול להביא תוצאות כאשר לחלק אין מספיק כוח אדם ואלה שישנם, לא מתאימים.

איתן ברושי: לא יכול היות שמישהו יכשיל פתרונות והוא עוד יקבל קידום.

איתן ברושי: צריך לשנות את הסגנון ואת ההתנהלות במה שקשור להתיישבות כי אנחנו נפגעים פעם אחת כאזרחי המדינה שיכולים לתת פתרון ופעם שנייה כהתיישבות שאתה מאמין בה והיא הולכת ומתייבשת כתוצאה מקשיים לא סבירים בבנייה.

איתן ברושי: לכן אני קורא לך להתערב באופן אישי במה שקורה ברשות מקרקעי ישראל.

איתן ברושי: אני אומר לך שעצירת הבנייה בהתיישבות לא מוצדקת וצריך להתערב בזה.

איתן ברושי: בלי התערבות, זה לא ייפתר.

איתן ברושי: (היו"ר איתן כבל)

איתן כבל: תודה.

איתן כבל: פעם אחרונה אתה תהיה כאן יושב ראש.

איתן כבל: הלכתי, חזרתי והוא עוד מדבר.

איתן כבל: רחמים תנעמי, בבקשה, ראש המועצה המקומית בית דגן.

איתן כבל: תהיה ממוקד.

איתן כבל: אל תפתור את בעיות הדיור אלא רק לעניינך.

<רחמים תנעמי: ממוקד מאוד.

<רחמים תנעמי: קודם כל, אני רוצה להודות על ההשתתפות בישיבת הוועדה ואני שמח על הדרכים בהן פועל שר האוצר על מנת לקדם את הנושא של דיור לצעירים.

<רחמים תנעמי: לכולנו יש ילדים ולא קל להתמודד עם נושא הדיור.

<רחמים תנעמי: אני חושב שהצעדים הם צעדים מבורכים.

<רחמים תנעמי: במהלך השנתיים האלה גם בבית דגן עבדנו על תכנית לבנייה רוויה והגענו אפילו להסכמים עם המינהל לשיווק של השכונה.

<רחמים תנעמי: נעצרנו בשלב של השיווק לדיור למשתכן ומהסיבות הכי פשוטות שיש.

<רחמים תנעמי: בבית דגן יש 1,700 יחידות דיור.

<רחמים תנעמי: יש לנו 500 יחידות דיור שהן עתודות הקרקע האחרונות שלנו.

<רחמים תנעמי: לא הגיוני.

<רחמים תנעמי: הצגת עכשיו את הנתונים של ראשון לציון בשמחה, 1,200 יחידות דיור שנבנות כדיור למשתכן כאשר מתוך 83 אלף בתי אב, זה אחוז וחצי.

<רחמים תנעמי: בית דגן לא יכולה להכיל שלושים אחוזים דיור למשתכן.

אביגדור יצחקי: למה?

אביגדור יצחקי: מה הטיעונים?

אביגדור יצחקי: אני עוד לא שמעתי אף טיעון שהוא הגיוני.

<רחמים תנעמי: אחרי כן נגיע גם לטיעונים.

אביגדור יצחקי: יש לך שלוש דקות.

אביגדור יצחקי: למה אי אפשר בבית דגן דיור למשתכן?

<רחמים תנעמי: בשלוש דקות אני לא אצליח להציג את זה.

אביגדור יצחקי: אז אל תתחיל.

אביגדור יצחקי: הטענה היא שדיור למשתכן מביאה אוכלוסייה חלשה.

אביגדור יצחקי: זאת אחת הסיבות.

אביגדור יצחקי: נותנים להם 25 אחוזים בני מקום.

אביגדור יצחקי: אני לא שמעתי על כך שכמה כסף לבן אדם עושה אותו חזק או חלש.

איתן כבל: שם ותפקיד לפרוטוקול.

משה כחלון: לפרוטוקול, אביגדור יצחקי, ראש מטה הדיור מדבר.

אביגדור יצחקי: אני לא שמעתי על כך שכמה כסף יש לבן אדם בכיס, עושה אותו חזק או חלש.

אביגדור יצחקי: זה לא האישיו.

אביגדור יצחקי: לכן אני לא מבין את הטיעון למה לא לעשות מחיר למשתכן.

איתן כבל: אביגדור ורחמים, הוויכוח הזה היה על השולחן גם בתחילת שנות ה-90.

איתן כבל: רשויות מקומיות התנגדו לבניית דירות קטנות כי רצו רק אוכלוסיות חזקות.

אביגדור יצחקי: מי שאין לו כסף הוא לא חזק?

<רחמים תנעמי: אני אתייחס לעוד שתיים-שלוש נקודות.

<רחמים תנעמי: אביגדור, קצת סבלנות.

<רחמים תנעמי: משה, אני הייתי רוצה שתקשיב לי.

משה כחלון: אני מקשיב.

משה כחלון: לכן באתי.

<רחמים תנעמי: אני שמח מאוד.

<רחמים תנעמי: לכן גם אני באתי.

<רחמים תנעמי: אני חושב שהנושא הזה של שלושים אחוזים דיור למשתכן, זה הופך את היישוב לדיור למשתכן וזה יוצר לנו מצב שעשרים שנים לא אושרו תכניות ביישוב.

<רחמים תנעמי: אני יכול להגיד לך שהילד שלי, וגם הילדים האחרים, אין לו כסף ולכן הוא קנה דירה בשדרות ואם הוא רוצה לחזור היום הביתה, הוא לא יכול כי יש לו דירה.

<רחמים תנעמי: יש לנו לא אחד ולא שניים כאלה.

<רחמים תנעמי: עשרים שנים אין לנו תכניות ביישוב.

<רחמים תנעמי: זאת אומרת שהפכתם עכשיו את היישוב הזה לכזה שיוכל לקלוט עוד חמישים דירות או אני לא יודע כמה דירות שייתנו לתושבי המקום ואת כל היתר נותנים לתושבי חוץ.

חיים ילין: כבוד ראש העיר, מה רע בשדרות?

חיים ילין: אני לא מצליח להבין אותך.

<רחמים תנעמי: מצוין.

<רחמים תנעמי: הילד שלו מאוד נהנה שם אבל אם הוא רוצה לחזור הביתה, הוא לא יכול.

חיים ילין: אחלה חינוך, הכול טוב שם.

<קריאה: יקנה דירה יד שנייה.

משה כחלון: מה זה תושבי חוץ?

<קריאה: בלגיה.

איתן כבל: חברים, אל תתנפלו עליו.

איתן כבל: רחמים, אתה תאמר את דבריך על חשבונך.

איתן כבל: דהיינו, הוא אומר.

איתן כבל: זה הוא אמר.

איתן כבל: מה אתם כולם קופצים?

איתן כבל: תנו לו להציג את הדברים.

איתן כבל: הוא הגיע מבית דגן, לא רחוק מכאן, מחוץ לירושלים.

<רחמים תנעמי: יש לנו כאן מצב שעשרים שנים לא הייתה בנייה חדשה ביישוב, לא היו תכניות חדשות ביישוב ואלה עתודות הקרקע האחרונות שיש לנו ביישוב.

<רחמים תנעמי: אנחנו כן רוצים לדאוג גם לאותם תושבים שלנו שבעשרים השנים האחרונות יצאו החוצה ומבקשים לחזור.

<רחמים תנעמי: אין שום סיבה שהם לא יחזרו הביתה.

<רחמים תנעמי: אלה לא אנשים שמחפשים לוקסוס אבל הם רוצים לחזור הביתה.

<רחמים תנעמי: בנוסף לכך, 500 יחידות דיור למשתכן, היישוב לא מסוגל להרים את זה על עצמו למרות הטענות של יצחקי.

<רחמים תנעמי: מישהו עשה כאן איזושהי בדיקה של הנושא?

<רחמים תנעמי: לא נראה לי.

איתן כבל: הרעיון ברור.

איתן כבל: משפט אחרון.

<רחמים תנעמי: אני מאוד מבקש לשבת אתנו, עם המועצה.

<רחמים תנעמי: לא יכול להיות שרשות מקומית מול רשות ממשלתית אחרת יצאו אחד מול השני, אחד בניגוד לשני.

<רחמים תנעמי: יש החלטה של המליאה שלנו להתנגד לנושא הזה.

<רחמים תנעמי: אני חושב שצריך להיות דיאלוג.

<רחמים תנעמי: עבדנו בשיתוף פעולה מלא עם המינהל במשך השנתיים האחרונות ואחרי החגים החליטו לקטוע את זה.

איתן כבל: תודה.

איתן כבל: חבר הכנסת אילן גילאון, אחריו חבר הכנסת יצחק וקנין ואחריהם דורון יהודה, יושב ראש ארגון הנכים.

אילן גילאון: כמה דברים כדי לא לחזור על דברי קודמיי.

אילן גילאון: אדוני השר, אני אמרתי שאני אגיד כאן דברים טובים ואני אומר שהאווירה היא טובה ויש שינוי באווירה.

אילן גילאון: אני חושב שאנשים מאוד רציניים עוסקים בעניין הזה וכמו שאמר כאן קודמי חבר הכנסת מנואל טרכטנברג, הצעדים הם בכיוון הנכון.

אילן גילאון: למדינה יש עוד משאבים מלבד המשאב הקרקעי שלה וכאן מתוך איזשהו פחד ולא התרגלו למציאות כאשר תצטרכו ללכת גם לבנייה תקציבית כפתרון.

אילן גילאון: מחיר למשתכן הוא כמובן איננו הפתרון היחיד אלא צריך לדבר על דיור ציבורי וצריך לדבר על דיור בר קיימא.

אילן גילאון: צריך להוזיל את המחירים גם במקומות אחרים שאנשים רוצים להשכיר דיור להשכרה זה בוודאי דבר נכון.

אילן גילאון: בינתיים אדוני אני פונה אליכם כאן לא בעניין של מה שמתרחש כרגע כי את זה נראה עם הזמן.

אילן גילאון: אמרתי לך כבר שבמקרה שלך, במקרה הזה, הכמות היא האיכות.

אילן גילאון: אני אומר לך שבמקביל לכך שיש כל כך הרבה, עשרות אלפים, חסרי דיור, אנשים שלא יכולים להשיג דיור, ברור לגמרי שהדיור מהווה את המצוקה הכלכלית הקשה ביותר וכאן היה צריך להיערך בניו דיל לעניין הטיפול בדיור.

אילן גילאון: אני אומר שבמקביל לכך אי ההתערבות של המדינה במקומות שרשות מקרקעי ישראל מנהלת את המשאים והמתנים, באותם מקומות שיש אנשים שישבו עשרות שנים באותם מקומות כמו גבעת עמל ג', א' ו-ב', שכונת הארגזים, כפר שלם ומקומות אחרים שם ישבו אנשים במשך שנים והיום הם נותרו לבדם בכוחות בלתי שווים ובלתי הגיוניים כמו אלפסי מול קוזאינוב, אלה כוחות לא שווים והמדינה חייבת להלאים את כל הדיון הזה ולאפשר לכל אזרח שם בנדיבות רבה.

אילן גילאון: כמו שהיא ידעה לשלוח אותו במשך שנים, עשרות שנים, מאז קום המדינה, להיות שם ובתקופה הזאת לא קרה שום דבר ואף אחד לא אמר להם לאן ללכת ומה לעשות, הם כרגע נתקעו שם.

אילן גילאון: אם הדבר הזה לא יטופל, אנחנו מכניסים למחוסרי הדיור עוד עשרות אלפי אנשים נוספים בהמשך.

אילן גילאון: זה קורה לגבי מקומות שלא הוסדר העניין הזה.

אילן גילאון: אני רואה שרן מלמד הלך והוא ביקש לשאול שאלה והיא שאלת תם לגבי מחיר למשתכן.

אילן גילאון: התנאי הוא שלא הייתה בבעלותו דירה במשך שש שנים לפני כן.

אילן גילאון: לגבי הדיור הציבורי זה עשר שנים.

אילן גילאון: מדוע לא להשוות בין שתי הרמות האלה?

איתן כבל: שאלה מצוינת.

אילן גילאון: בגדול, יש אווירה טובה.

<ערן ניצן: הדבר הזה קיים.

אילן גילאון: השוויתם?

<ערן ניצן: הרמה של הזכאות בין דיור ציבורי לבין התנאים של המחיר למשתכן.

משה כחלון: דייר דיור ציבורי?

<ערן ניצן: אתה יכול להיחשב ככזה אם לא הייתה לך דירה.

<ערן ניצן: דרך אגב, יש עוד הרבה מבחנים נוספים אחרים.

אילן גילאון: לסיכום.

אילן גילאון: אני רוצה להגיד שהרוח היא טובה אבל עם רוח טובה בלבד אי אפשר לעשות את זה.

אילן גילאון: הרבה פעמים הייתה גם רוח טובה בתחום השלום.

אילן גילאון: זה תמיד מזכיר את הסיפור המפורסם על ההוא ששאלו אותו כמה פעמים בשבוע הוא מקיים יחסי מין , והוא אמר כמעט כל יום, כמעט ביום ראשון, כמעט ביום שני, כמעט ביום שלישי וכולי.

אילן גילאון: אלה כוונות טובות אבל בסופו של דבר צריך דירות.

אילן גילאון: אני בא לכאן כל שבוע לברך אותך על ההתקדמות.

יצחק וקנין: אחרי אילן כנראה אני צריך להתחיל בדבר תורה כדי לאזן בין הדברים.

אילן גילאון: שדבריי לא יוצאו מהקשרם.

יצחק וקנין: ראשית, אני מברך את שר האוצר.

יצחק וקנין: רבותיי, אני לא רוצה לקלקל את השמחה ואני אומר זאת ברצינות.

יצחק וקנין: אני זוכר לפני חמש שנים ישיבה של שר האוצר יובל שטייניץ שישב במקום בו יושב השר כחלון, נגיד בנק ישראל יושב היכן שאתי בנדלר יושבת ואני תוקף את כל הניסיונות של האוצר לעשות מס רכישה, בהקטנה, בחיוב וכל מיני פעולות כירורגיות כפי שאני קורא להן.

יצחק וקנין: אומר נגיד בנק ישראל שהם מרגישים את ההתמתנות ותחילת הירידה.

יצחק וקנין: הפרוטוקולים קיימים.

יצחק וקנין: אמרתי שזאת לא המציאות ובשטח זאת לא המציאות.

יצחק וקנין: יכול להיות שבאמת יש איזו מגמה של התמתנות, גם במכרזים רואים את זה, מכרזים שבשיווק שלכם אתם מקבלים פחות מחירים אבל אדוני השר, אני אומר לך באחריות שאתה אולי תביא להתמתנות ותו לא.

יצחק וקנין: ירידת מחירים לא תהיה ואני אומר לך למה.

יצחק וקנין: אם אתם לא תיקחו עליכם השקעה, תכנית כמו שעושים בתחבורה – ואני חוזר על הדברים האלה אלף פעמים – זה לא יהיה.

יצחק וקנין: אם לפני חמש שנים החלטנו להשקיע בכבישים ורואים את כל המחלפים.

יצחק וקנין: רבותיי, שמים כסף, יש תוצאות.

יצחק וקנין: אין כסף, לא עושים.

יצחק וקנין: שלושים מיליארד שקלים שמנו בתשתיות ורבותיי, אתה רואה מחלפים, אתה רואה הכול.

יצחק וקנין: אם אתה לא תשים כסף כתכנית אב חמש שנים, עשר שנים, שלושים מיליארד שקלים, האוצר יצטרך לשים את הסכום הזה, לא תראה שום מגמה.

יצחק וקנין: גם השיווקים עליהם אתם מדברים הם שיווקים ועדיין לא בנייה.

יצחק וקנין: זאת לא בנייה.

יצחק וקנין: השר ישב היכן שאתה יושב ואני אמרתי לו את זה.

יצחק וקנין: אני אומר את האמת.

יצחק וקנין: אני משתתף בדיונים ואומר את הדברים.

יצחק וקנין: יכולה להעיד גם מנהלת הוועדה על כך שאני אומר את הדברים וחוזר עליהם.

יצחק וקנין: לא יעזור כלום, השיווקים הם לא בנייה.

יצחק וקנין: יכול להיות שאנחנו נשווק שבעים אלף דירות ונבנה 10,000.

יצחק וקנין: רבותיי, מישהו יכול להכחיש את מה שאני אומר?

יצחק וקנין: בואו נשים את זה על השולחן.

יצחק וקנין: אריאל אטיאס עלה למליאה ואמר שאנחנו שיווקנו ארבעים אלף יחידות וזה שר מהמפלגה שלי, אבל לא בנינו 5,000 יחידות.

יצחק וקנין: נכון שהיום שאתה מאגם את כל הדברים ביחד וזה נותן לך הרבה יותר כוח לבצע.

אביגדור יצחקי: למה שלא ייבנו הדירות.

יצחק וקנין: ידידי אביגדור יצחקי, אתה יודע מה?

יצחק וקנין: הלוואי ואני אתבדה.

יצחק וקנין: קח את כל מה שאני אומר במשך שנים.

יצחק וקנין: האוצר חייב לשים כסף.

יצחק וקנין: אם לא נשים כסף, כל התכניות לא יעזרו לנו בהורדת המחירים.

יצחק וקנין: המחירים לא ירדו.

יוסי יונה: אביגדור, חבר הכנסת וקנין אומר ואתה שואל אותו בצדק למה לא ירדו המחירים.

אביגדור יצחקי: לא.

אביגדור יצחקי: עזוב את המחירים.

יצחק וקנין: אתה רוצה להוריד את המחירים.

יצחק וקנין: מה זה תעזוב את המחירים?

יצחק וקנין: הגיבנת הגדולה ביותר היא המחירים.

יצחק וקנין: חבר'ה, לא יכול להיות שבשלומי קונים דירה במחירים כאלה.

יצחק וקנין: תראה את השכירות.

יצחק וקנין: כל המערכת קפצה למעלה.

יצחק וקנין: יש כאן מערכת שהאזרח הקטן לא יכול לסבול אותה.

יצחק וקנין: הורדת את המע"מ באחוז אחד.

יצחק וקנין: אם היית שם את זה בשיכון, התועלת למדינת ישראל הייתה פי מאה יותר.

יצחק וקנין: הלוואי ואני אתבדה בכל מה שאני אומר.

יצחק וקנין: הלוואי ואני אתבדה.

יצחק וקנין: אני רוצה להיות זה שיתבדה.

יוסי יונה: רק הערה לסדר.

יוסי יונה: אביגדור יצחקי שואל למה לא ייבנו.

יוסי יונה: התשובה היא מאוד פשוטה.

יוסי יונה: אנחנו יודעים שקודם כאשר ניתנו שיווקים, לא נבנו דירות.

יוסי יונה: באמת כל הכבוד לאינטגריטי של חבר הכנסת וקנין שאומר שגם בתקופתו של אטיאס הוא יודע שדיברו על שיווק ולא נבנו דירות.

יוסי יונה: אנחנו יודעים איזה חסמים קורים שם.

יוסי יונה: משעה שאתה משווק, יכול להיות שלקבלן יש את האינטרס לבנות מיידית.

יוסי יונה: סוגיות כאלה, כולן מוכרות, אביגדור.

משה כחלון: חבר הכנסת וקנין, אנחנו לא דיווחנו על שיווקים אלא דיווחנו על העסקאות.

משה כחלון: הדירות שאני מניתי, אנשים שמו ערבויות.

משה כחלון: זאת עסקה.

משה כחלון: יש הבדל בין לשווק על הנייר לבין עסקה.

משה כחלון: בקריית מוצקין אנשים שמו כסף, בעפולה אנשים שמו כסף ובלוד אנשים שמו כסף.

יצחק וקנין: אבל אלה לא שבעים אלף.

משה כחלון: אני דיווחתי על עסקאות.

משה כחלון: כאשר אתה מדבר על לשים כסף, המחיר למכרז למשתכן במוצקין לצורך הדוגמה, בכמה נמכרת הקרקע ליחידה?

<ערן ניצן: שמונים מיליון שקלים הפסד שם.

משה כחלון: אתה האוצר ישר בודק כמה הפסדת.

משה כחלון: כמה לקרקע?

משה כחלון: היה שם 150?

משה כחלון: 120.

משה כחלון: חבר הכנסת וקנין, ב-120 אלף שקלים נמכרה קרקע ליחידת דיור במחיר למשתכן.

משה כחלון: נמכרה.

משה כחלון: המחיר המלא שלה הוא כ-400 אלף שקלים.

משה כחלון: איפה 280 אלף שקלים?

משה כחלון: זה לא כסף שהמדינה שמה?

משה כחלון: לכן אני רוצה שאתה תדייק בדברים שלך.

משה כחלון: עסקה היא לא שיווק?

יצחק וקנין: אני מדייק.

יצחק וקנין: אמרתי לך הלוואי ואתבדה.

משה כחלון: דיברנו לפרוטוקול.

משה כחלון: אנחנו מכירים מספיק שנים.

משה כחלון: דיברת ועכשיו אני מדבר.

משה כחלון: יש הבדל בין שיווק לבין עסקה, יש הבדל בין עסקה לבין בנייה ויש הבדל בין בנייה לבין מפתח.

משה כחלון: בסדר, יש לנו עוד שני שלבים, לבנות ולהביא מפתח אבל אנחנו ביצענו עסקאות.

משה כחלון: לא פרסמנו בעיתון וזהו.

משה כחלון: מה שאני דיווחתי כאן – מוצקין, לוד, כמה אלפי יחידות – אלה עסקאות.

משה כחלון: יש קבלנים, יש להם שם, יש להם פנים ויש להם כתובת.

יצחק וקנין: בוודאי, על זה אין לי ויכוח.

יצחק וקנין: אל תטעו אותנו.

משה כחלון: אני מטעה אותך?

משה כחלון: אתה מאוהב בטיעון שלך ואתה לא מוכן להקשיב למשהו אחר.

יצחק וקנין: אני לא מאוהב בטיעון שלי.

יצחק וקנין: אני לא מאוהב בכלום.

יצחק וקנין: אני אומר את המציאות.

משה כחלון: אני מנסה לשאול ואתה תענה לי.

משה כחלון: אם קרקע שנמכרה אתמול ב-400 אלף והיום היא נמכרת ב-150 אלף?

יצחק וקנין: אין ויכוח.

יצחק וקנין: הורדתם את מחיר הקרקע.

יצחק וקנין: אין ויכוח.

משה כחלון: זה כסף שהמדינה שמה?

יצחק וקנין: אין ספק.

משה כחלון: אז מה אתה רוצה?

משה כחלון: בא קבלן ושם כסף לאותה עסקה.

יצחק וקנין: זה לא יגרום לירידת המחירים שאתה רוצה אותה.

משה כחלון: עזוב את זה.

משה כחלון: שנינו לא נביאים ולא בני נביאים.

משה כחלון: לא שמעת ממני שום דבר על ירידת מחירים.

משה כחלון: שמעת ממני על השוק ועל המחיר למשתכן.

משה כחלון: קרקע שנמכרה ב-400 אלף והיום נמכרת ב-150 אלף, קרקע שנמכרה ב-150 או ב-200 אלף והיום נמכרת בארבעים אלף.

משה כחלון: הדבר השני.

משה כחלון: כשאני מדבר על עסקאות, באו קבלנים ושמו כסף.

משה כחלון: אשטרום זה מספיק לך?

משה כחלון: אשדר זה מספיק לך?

יצחק וקנין: אני לא מתווכח על זה.

משה כחלון: מליבו זה מספיק לך?

משה כחלון: באו קבלנים ענקיים ושמו עשרות מיליוני שקלים ואתה אומר שזה לא קיים?

יצחק וקנין: אני אמרתי שזה לא קיים?

משה כחלון: כן.

משה כחלון: אמרת.

יצחק וקנין: אתה ציינת שבעים אלף.

יצחק וקנין: זה לא מגיע ל-8,000.

איתן כבל: חבר הכנסת וקנין, תודה.

אביגדור יצחקי: בנוסף לדבריו של שר האוצר, ויתור על מחירי הקרקע במקומות מסוימים בפריפריה, אנחנו נותנים ארבעים אלף שקלים מהתקציב לסבסוד הפיתוח לכל דירה ועוד מענקים של בין ארבעים לשישים אלף שקלים למשתכן.

אביגדור יצחקי: רק זה אומר מאות מיליוני שקלים בשנה.

אביגדור יצחקי: אם תוסיף את הוויתור על הקרקע, אנחנו מדברים על שלושה מיליארד שקלים בשנה שהמדינה שמה כדי לקדם את נושא מחיר למשתכן.

אביגדור יצחקי: להגיד שלא שמים כסף?

יצחק וקנין: אני אמרתי שלא שמת כסף?

יצחק וקנין: אמרתי שאם אתם רוצים לפתור את הבעיה, צריך לשים יותר כסף.

יצחק וקנין: זה מה שאמרתי.

יצחק וקנין: מה אתם עושים סיפור עכשיו?

משה כחלון: המילה "יותר" היא חדשה עכשיו.

יצחק וקנין: צריך לשים יותר כסף.

איתן כבל: חבר הכנסת וקנין, חברים יקרים, תודה רבה.

איתן כבל: תזמינו אותו לכוס קפה ותשכנעו אותו אצלכם במשרד.

משה כחלון: הוא הכין את הנאום הזה אתמול.

איתן כבל: חבר הכנסת וקנין, אוהבים אותך.

יצחק וקנין: הלוואי ואני אתבדה.

איתן כבל: גם אנחנו מקווים.

איתן כבל: דורון יהודה.

איתן כבל: אחריו חברת הכנסת סתיו שפיר ואחריה חבר הכנסת חיים ילין.

<דורון יהודה: אני קודם כל רוצה לברך את שר האוצר ואת מנכ"ל משרד האוצר על כך שיש בינינו עכשיו פגישות מדי פעם כדי לקדם את הנושאים של הנכים גם בתחום הזה.

<דורון יהודה: אני רוצה דווקא לדבר על נושא שאני רואה שלא חושבים עליו.

<דורון יהודה: ציבור הנכים הוא ציבור שברובו הוא חלש והוא חלש מבחינה כלכלית ולא יכול לעמוד בתשלומים הגבוהים של הדירות היום.

<דורון יהודה: בנוסף לכך יש לנכים הוצאה נוספת והיא התאמת הדירה למגבלות שלהם ולפעמים זאת עלות גבוהה מאוד.

<דורון יהודה: אני הצעתי הצעה שיכולה הייתה לחסוך למדינה, לאוצר ולמשרד השיכון כסף.

<דורון יהודה: לא ביקשתי שתוסיפו כסף אלא ביקשתי שמישהו יחשוב קצת בהיגיון.

<דורון יהודה: בנתניה עשיתי את זה בוועדה המחוזית עם שלוש-ארבע דירות וראיתי שזה לוקח לי הרבה זמן.

<דורון יהודה: הציעו לי בוועדה המחוזית לבוא לרשות ולבקש להכין תיקון תכנית עירונית לדירה נוספת מעבר לאחוזי הבנייה, כאשר את קומת העמודים סגרנו לטובת הנכים והתאמנו את הדירה מראש.

<דורון יהודה: לא גבינו היטלים ולא שום דבר מהקבלן.

<דורון יהודה: הוזלנו את מחיר הדירה שבזמנו עלתה בין 400 ל-500 אלף שקלים לנכה – ואני מדבר אתכם על דירה בת 130-140 מטרים כי נכה צריך להתנייד בדירה עם כיסא הגלגלים שלו.

<דורון יהודה: היום אתם נותנים קרקעות במחירים מאוד נמוכים לקבלנים אבל בואו תציעו לאותם קבלנים במסגרת ההסכמים שבקומת הקרקע לא יבנו דירות עבורן הם גובים שלושה מיליון שקלים כאשר בזמנו היו קונים אותה ברבע מחיר.

איתן כבל: בכל בניין יש שתי דירות אטרקטיביות.

<דורון יהודה: אין דירות שמתאימות לנכים.

<דורון יהודה: צריך להציע לאותו קבלן ולומר לו שאחוזי הבנייה שלו יהיו בגובה, כל אחוזי הבנייה, אבל בקומת הקרקע, אם יש, לבנות דירה לנכה ולעשות זאת בכל בניין.

<דורון יהודה: דבר שני.

<דורון יהודה: יש הרבה תשלומים מסביב וצריך לנסות להוריד את התשלומים האלה.

איתן כבל: אני רוצה להזכיר לנו כאשר מדברים על בנייה רוויה, שיש איזשהו גבול מסוים כיוון שככל שאתה בונה יותר לגובה, אחר כך האחזקה עולה.

איתן כבל: אנחנו שוכחים שבסוף מוצאים שהאחזקה שאתה צריך לשלם עבור הבנייה הרוויה ואחזקת הבניין הופכת להיות עסק מוטרף לגמרי, כמעט משכנתא על משכנתא, וזה דבר שצריך לקחת אותו בחשבון.

איתן כבל: ככל שהבניינים יותר גבוהים ויותר גדולים ואתה רוצה אותם באיכות וברמה סבירה, אתה צריך בסוף לשלם על זה כדי שאחרי תקופה קצרה המקום לא יהפוך לסלאמס.

איתן כבל: חברת הכנסת סתיו שפיר, אחריה חבר הכנסת חיים ילין ואחריו איתמר בן-דוד.

סתיו שפיר: תודה.

סתיו שפיר: גם אני מלאת הערכה כלפי הצעדים המאוד חשובים שכבר לקחתם, גם כלפי המקצועיות של כל הצוות וגם כלפי זה שאפשר לעבוד ביחד כחלק מהנורמות והתרבות הפרלמנטרית שצריך להכניס למשכן הזה.

סתיו שפיר: הרבה ברכות.

סתיו שפיר: אני רוצה לשאול לגבי תכניות ארוכות טווח כי הפתרון לבעיית הדיור לא מצוי, עם כל הכבוד לפתרונות שכבר ניסיתם להכניס, בטווח הקצר.

סתיו שפיר: אין מה לעשות, דיור הוא פרויקט לטווח ארוך ולא יכול להיות שהפתרון לבעיית הדיור בישראל יהיה פתרון שיהיה תלוי במרץ של שר אחד אבל אחר כך, אם יהיה שר אחר, זה כבר יהיה אחרת.

סתיו שפיר: אנחנו צריכים תכניות שהן תכניות מעשיות אפקטיביות שפעלו ושהוכיחו כבר את הפעילות שלהן ואת האפקטיביות שלהן ברחבי העולם.

סתיו שפיר: אני כמובן מתייחסת להגדרה של דיור בר השגה בחוק, דבר שאנחנו נלחמנו עליו עוד בידי המחאה ומעולם הוא לא נכנס לחקיקה בישראל.

סתיו שפיר: היום דיור בר השגה בישראל מקסימום מוגדר כאיזושהי הנחה ממחיר השוק בשעה שבכל העולם דיור בר השגה מוגדר על פי ההכנסה של הבן אדם.

סתיו שפיר: יש לזה חשיבות מכרעת מאחר וברגע שאנחנו מוציאים שלושים, ארבעים וחמישים אחוזים להוצאות דיור, בזה בסוף תלויה היכולת שלנו - ואני מדברת בעיקר על שוק השכירות במקרה הזה – לרכוש דירה בעתיד.

סתיו שפיר: ההגדרה של דיור בר השגה היא הגדרה שיכולה לייצר מדיניות יציבה.

סתיו שפיר: תחשבו על הפתרונות שהכניסו בצרפת בשנות ה-90, כאשר בכל פרויקט חדש עשרים אחוזים עוברים לדיור בר השגה על פי ההכנסה וביחס להכנסה הפנויה של השוכר ושל הרוכש.

סתיו שפיר: בבריטניה מדובר על ארבעים אחוזים.

סתיו שפיר: באזורים נרחבים בארצות הברית מדובר על אחוזים מכל בנייה חדשה ומכל פרויקט חדש שמיועדים לדיור בר השגה.

סתיו שפיר: בלי הגדרה כזאת בטווח הארוך, אנחנו פעם אחר פעם ניכשל.

סתיו שפיר: הצד השני של זה הוא כמובן שוק השכירות.

סתיו שפיר: לא סתם דיברתי על נושא החיסכון.

סתיו שפיר: בדקתי גם עכשיו, תוך כדי הדיון, בגוגל מה המצב וראיתי מחקר של הטכניון שהראה ש-35 אחוזים מהצעירים לא מצליחים לחסוך שקל וכשאני אומרת צעירים, אני מתכוונת עד גיל חמישים, לפי המחקר.

סתיו שפיר: שקל הם לא מצליחים לחסוך.

סתיו שפיר: מתוך הסטודנטים, כמחצית מהסטודנטים חיים אצל ההורים שלהם ומחצית מהסטודנטים חיים בשכירות, מאלה מחציתם הצליחו לחסוך מאתיים שקלים בחודש.

סתיו שפיר: אלה הסכומים.

סתיו שפיר: זאת אומרת, יש כאן גם פער דורי שחייבים להתחיל ולהבין אותו.

סתיו שפיר: בני הדור שלי לא יכולים לחסוך.

סתיו שפיר: אני אשמח מאוד שהשר יבוא ויעשה את השיעור של חינוך פיננסי אבל אני בספק רב אם זה מה שיעזור.

סתיו שפיר: בגלל מחירי השכירות המטורפים שצעירים נאלצים לשלם, והזכרת איתן את המחאה אבל מאז המחאה מחירי השכירות עלו ב-29 אחוזים במרכז הארץ וב-13 אחוזים בירושלים ובחיפה.

סתיו שפיר: אלה הסכומים עליהם אנחנו מדברים.

סתיו שפיר: בן אדם מוציא 5,000 שקלים על שכר דירה בדירה של שלושה חדרים במרכז הארץ או מוציא 4,000 שקלים על דירה של שניים וחצי חדרים בירושלים, אין לו אפשרות ממשית לחסוך.

סתיו שפיר: אני יודעת שאתה שותף להצעה של חבר הכנסת פולקמן ושלי לגבי שכירות הוגנת.

אביגדור יצחקי: תעבירו את זה.

סתיו שפיר: אני בעד.

סתיו שפיר: זה תלוי בכם.

אביגדור יצחקי: זה לא תלוי בנו.

אביגדור יצחקי: תעבירו את זה.

איתן כבל: צריך לדבר על זה עם שר האוצר.

אביגדור יצחקי: זה לא קשור לשר האוצר.

איתן כבל: בסוף יש קואליציה.

סתיו שפיר: שנתיים היא נמצאת על השולחן.

סתיו שפיר: בלי להעביר שכירות הוגנת ובמקביל להגדיר דיור בר השגה, לא יהיה שינוי.

סתיו שפיר: ראינו את דוח מבקר המדינה שיצא ערב הבחירות לגבי מצב הדיור.

סתיו שפיר: הדוח הזה בעיקר מראה איך פעם אחר פעם מעבירים כאן

סתיו שפיר: רפורמות אדירות אבל לא פתרון ממשי שיש מאחוריו תכנון.

סתיו שפיר: זה נוגע גם לנתונים שפורסמו אתמול על ירידה כביכול במחירי הדירות.

סתיו שפיר: צריך להתבסס על נתונים רציניים.

סתיו שפיר: צריך לתכנן תכניות ארוכות טווח ואת הדבר הזה אני עדיין לא רואה.

איתן כבל: תודה.

איתן כבל: חיים ילין.

איתן כבל: אחריו ידבר איתמר בן דוד.

איתן כבל: בבקשה, קצר.

חיים ילין: כבוד היושב ראש, שר האוצר.

חיים ילין: קודם כל, אני מברך על כל הצעדים.

חיים ילין: אני לא חושב שקסמים והזרמת כספים יכולים להוריד את מחירי הדיור מהיום למחר אלא זה תהליך.

חיים ילין: אני גם חושב שהדירות הן לא מניות.

חיים ילין: אתם יודעים, שוק המניות עובד על ציפיות.

חיים ילין: אם יש ציפייה שהשוק יעלה, הוא יעלה.

חיים ילין: כאן זה יותר ביקושים.

חיים ילין: כאן זה משהו שהוא ממשי.

חיים ילין: זה לא שתזרימו כסף, תורידו קצת את המחירים ואז כל האנשים יגידו שלא קונים כי עוד מעט המחירים ירדו בעוד 10-15 אחוזים.

חיים ילין: זה לא עובד כך.

חיים ילין: שוק המניות פועל בצורה מסוימת ושוק הדיור פועל בצורה אחרת.

חיים ילין: ניסו כל הזמן להביא מודלים כלכליים מעסקים ומשוק המניות לשוק הדיור, אבל תמיד נפלנו.

חיים ילין: יכול להיות שחלק מהמודלים היו גימיקים וחלקם לא, אבל דבר אחד ברור לי לחלוטין וזה מה שפעם עשו – ואני שם את זה כאן על השולחן – מה שנקרא חוק שרנסקי או מה שהיה פעם פיתוח של נגב וגליל כאשר כל משפחה יכלה לרכוש דירה, ואנחנו לא מדברים כאן על מה שהיה לפני חמישים שנים אלא על 1990-1995, אז כל דירה על חצי דונם עלתה 440 אלף שקלים והמדינה נתנה מענקים בגובה של חמישים אחוזים וחמישים האחוזים הנותרים ניתנו כהלוואת מקום כאשר הלוואת המקום הזאת חייבה את המשפחה לחיות בפריפריה מינימום חמש שנים.

חיים ילין: הדבר הזה מביא לשני דברים.

חיים ילין: ראשית, ביקושים יותר בפריפריה ופחות במרכז.

חיים ילין: אני אגיד לכם משהו על הביקושים.

חיים ילין: אני חושב שככל שיהיו יותר ביקושים במרכז המדינה וככל שייבנו יותר לגובה, הרי לעולם לא נצליח לתת היצע של דירות במרכז הארץ ביחס לביקושים הקיימים.

חיים ילין: זה לא יקרה.

חיים ילין: זה לא משנה מה תעשו.

חיים ילין: זה לא יקרה.

חיים ילין: יהיו עוד שלושים-חמישים אלף יחידות דיור, עוד מאה אלף משפחות שיבואו למרכז אבל בסוף זהו, נגמר ואין יותר.

חיים ילין: מה שיקרה זה שכאשר מוכרים דירות במרכז הארץ וגם אם תצליחו להוריד מחירים, המשפחות הצעירות עם הילדים לא יצליחו להגיע לשם.

חיים ילין: אם המשפחות הצעירות לא יצליחו להגיע, אין גני ילדים, אין מעונות יום, אין בתי ספר ואנחנו נהפוך את המרכז לעיר סיעודית.

חיים ילין: דרך אגב, בדיוק כמו שתמ"א 35 – בינת, אני אומר את זה לך ולכל החברים – מייבשת את הנגב ואת הגליל, את הקיבוצים ואת המושבים.

חיים ילין: מייבשים וכלום לא יעזור.

חיים ילין: כחלון ידידי, אני מזמין אותך לנגב, לעוטף עזה, ותגיד לי איפה יש דירה אחת ריקה שאפשר לקנות.

חיים ילין: תשאלו כאן את כל מי שנמצא בתכנון אבל תדעו שכל התכניות ייפלו לא על כסף אלא על דבר פשוט ביותר שיש, על בודקים.

חיים ילין: אם לא יהיו בודקי תכניות, חברים יקרים, אתם יכולים להזרים מיליארדים אבל הכול יהיה תקוע.

חיים ילין: אני מאחל לכם הצלחה.

חיים ילין: אני בא עכשיו מדיון שחברי הליכוד היו שותפים לו ואמרו שאנחנו חברי האופוזיציה לא רלוונטיים לשום דבר.

חיים ילין: אני לא רואה כאן את חברי הליכוד תומכים ואני אומר אמירה פוליטית קשה מאוד.

חיים ילין: כחלון, אם אתה תצליח, אתה מאוד צריך להיזהר.

חיים ילין: מאוד צריך להיזהר.

חיים ילין: חד משמעית אני אומר את זה.

איתן כבל: אני רציתי להשלים ואתה יותר לא מדבר.

איתן כבל: לא לחינם כנראה אין כאן חברי כנסת מהליכוד.

חיים ילין: אני אומר.

חיים ילין: לא סתם לא נמצאים כאן חברי הליכוד.

חיים ילין: תיזהר מזה.

איתן כבל: קשה להם להגיד מילה טובה.

<איתמר בן דוד: שר האוצר, ברכות.

<איתמר בן דוד: אנחנו בהחלט רואים התקדמות בהיבטים שהם לא רק תכנון ובנייה אלא כלים פיסקליים כלכליים שלנו היו מאוד חשובים בתפיסת העולם שלנו את משבר הדיור.

<איתמר בן דוד: נקודה ראשונה.

<איתמר בן דוד: יצאת לציבור עם מיצוי העתודות הקיימות של יחידות דיור בתכניות מאושרות, בתכניות בהליכים, אבל למרבה הצער אנחנו רואים ריצה ל-ותמ"ל.

<איתמר בן דוד: אנחנו לא רואים את מיצוי הפוטנציאל.

<איתמר בן דוד: לפי דוח שעשינו ב-2014 בחקיקת חוק ה-ותמ"ל יש מאות אלפי יחידות דיור, חלקן מאושרות וחלקן בהליכי תכנון מתקדמים במוסדות התכנון הרגילים, ועדות מחוזיות.

<איתמר בן דוד: מינהל התכנון ידע בשנתיים האחרונות להקפיץ את הכמות השנתית עם מתן משאבים ויש לעשות קפיצה נוספת ואנחנו מאמינים שזאת דרך נכונה יותר על פני הוועדות כמו ה-ותמ"ל.

איתן כבל: משפט נוסף כי אתם גם יכולים לשלוח לו מכתב בעניין.

<איתמר בן דוד: נקודה נוספת היא הנושא של ה-ותמ"ל שמאוד חשוב לנו לומר אותה.

<איתמר בן דוד: לצערנו אנחנו רואים אותו הופך להיות למסלול מאוד מרכזי לפתרון משבר הדיור.

<איתמר בן דוד: כמו שאנחנו יודעים מה-ול"לים ומה-וד"לים שנכשלו בתום ארבע שנים - - -

איתן כבל: רק צרות היו מזה.

<איתמר בן דוד: יש בהליכי תכנון מזורזים חסרונות רבים.

<איתמר בן דוד: אנחנו רואים את המחאות בירושלים, את העירייה שמסרבת לפנות למסלול הזה, אנחנו רואים שגם במסלול המקוצר אין קסם ועדיין יש חסמי תחבורה, אין הסעת המונים, חסמי ביוב ולכן אנחנו מבקשים ממך כראש קבינט הדיור לצמצם בהכרזות, ללמוד את מה שנעשה עד עכשיו כי גם בדוח של גמר השנה הראשונה אנחנו רואים מה שקורה.

<איתמר בן דוד: אחד הנושאים אתו יצאתם, התחדשות עירונית.

<איתמר בן דוד: ראינו את המהירות בה העברת את מינהל התכנון לסמכותך ואנחנו עומדים מהצד ולא רואים עדיין את החוק להתחדשות עירונית.

<איתמר בן דוד: זה דבר שיש בו גם הרבה מאוד עתודות, גם רלוונטי להרבה מאוד זוגות צעירים, לתושבי הערים וכולי.

איתן כבל: תודה.

איתן כבל: אמרת דברי טעם.

איתן כבל: חבר הכנסת יוסי יונה, חבר הכנסת רועי פולקמן, חבר הכנסת חאג' יחיא וחבר הכנסת דב חנין סוגר את הרשימה.

יוסי יונה: אדוני היושב ראש, אנחנו צריכים לומר שאנחנו נפגשים באווירה חיובית משום שכולנו יודעים ששר האוצר עם הסמכויות שהוא נטל בתחום הזה של הדיור, כוונותיו טובות ומעשיו טובים.

יוסי יונה: ההערות הביקורתיות שעולות כאן הן בעצם מה שנקרא הערות קונסטרוקטיביות, איך אפשר לעשות טוב יותר.

יוסי יונה: אני רוצה לומר באמת לזכותו של חבר הכנסת וקנין שהעלה כאן את הדברים שהעלה וזכה לביקורת שלא בצדק, כל מה שהוא ביקש לומר היה שהמון פעמים קיים פער בין שיווקים לבין עסקאות.

יוסי יונה: אני יודע שאתה השר כחלון באמת מדבר על עסקאות אבל יש לנו לדוגמה את הנתון – וזה כבר לא באחריותך - של 2014 שאומר שבעצם רק חמישים אחוזים מהשיווקים הפכו להיות לעסקאות ממשיות.

יצחק וקנין: דרך אגב, אני לא ראיתי את זה.

יוסי יונה: זאת הייתה כוונתו של חבר הכנסת וקנין.

יצחק וקנין: לא ראיתי.

יצחק וקנין: עכשיו הוא הראה לי.

אביגדור יצחקי: קודם כל, שישים אחוזים.

יצחק וקנין: לא שישים אחוזים.

אביגדור יצחקי: שישים אחוזים.

יצחק וקנין: לפי הנתון אדוני, לא שישים אחוזים.

אביגדור יצחקי: דבר שני, כל העסקאות האלה הסתיימו ב-2015.

יצחק וקנין: אדוני, שנת 2014 – חמישים אלף שיווקים, 25 אלף עסקאות.

יצחק וקנין: ככל שאתה יורד, זה כך.

איתן כבל: יוסי, תגיד את הדברים שלך.

איתן כבל: אל תיתן עכשיו רוח גבית לוקנין.

יוסי יונה: אמרתי את הדברים שלי.

יצחק וקנין: תאמין לי שאני מדבר מהלב.

יצחק וקנין: הלוואי שאתבדה.

איתן כבל: לא התכוונתי לכך.

איתן כבל: שכל אחד יעסוק בעניינו.

איתן כבל: סיימת?

יוסי יונה: לא.

יוסי יונה: רק התחלתי.

איתן כבל: כי חצי מהזמן דיברת על וקנין.

יוסי יונה: הפסיקו אותי באמצע וזה בסדר.

יוסי יונה: הערה נוספת שחברי אילן גילאון העלה אותה בנושא של ברי רשות.

יוסי יונה: הבעיה קיימת בכל חלקי הארץ.

יוסי יונה: אלפי אנשים שיש מקום לתת פתרון לבעיה שלהם כמו בליפתא, שכונת הארגזים, עמל וכולי, אני רוצה שאנחנו נביא את זה שוב לתשומת לבנו ונראה מה אנחנו עושים שם.

יוסי יונה: יש לי שאלה לשר כחלון.

יוסי יונה: אני יודע שהיום המועצה הארצית לתכנון ולבנייה אמורה לשבת ולעסוק בהרחבות בקיבוצים ובמושבים.

יוסי יונה: יש לך פרטים לגבי זה?

איתן כבל: איתן, לא, אתה לא תגיד מילה, השר צריך לצאת.

איתן כבל: אתה רוצה, תזמין אותה לקפה בסיעה.

יוסי יונה: זאת שאלה לשר, אם הוא יכול לספק לנו פרטים לגבי ההחלטות שהוא קיבל היום.

איתן כבל: תודה.

איתן כבל: השאלה הובהרה היטב וגם הקפיצה של איתן ברושי הובהרה היטב.

איתן כבל: חבר הכנסת רועי פולקמן, בבקשה.

רועי פולקמן: אני בעיקר אומר לחבריי חברי הוועדה שיש שני נושאים שלא דיברנו עליהם היום וחשוב לי שהם יהיו על השולחן בדיונים הבאים.

רועי פולקמן: האחד זה נושא השכירות.

רועי פולקמן: אנחנו עוסקים בזה הרבה - סתיו שפיר התייחסה לעניין הזה – לא רק בחוק של דיור בר השגה שהתחייבנו לסיים אותו עם סוף השנה ואנחנו נעשה את זה.

רועי פולקמן: נושא בניית מעונות בהיקפים גדולים, זאת משימה שגם בה אנחנו מטפלים יחד עם דירה להשכיר.

רועי פולקמן: כל ההסדר אתם והגדלה דרמטית של היקף בניית המעונות, זאת משימה שגם היא צריכה להיות ל-2016 ואנחנו מטפלים בה.

רועי פולקמן: הנושא הנוסף הוא הנושא של דיור בר השגה.

רועי פולקמן: זה מתחבר לנקודה השנייה שחשוב לי לומר.

רועי פולקמן: היום הרבה פעמים מדברים על הרשויות המקומיות כבעיה ויש לנו משימה, ואני אומר זאת לכולם, להפוך את הרשויות המקומיות לפתרון.

רועי פולקמן: כלומר, הן צריכות להיות יותר מעורבות בוודאי באזורי ביקוש.

רועי פולקמן: אתמול או שלשום בקונגרס הדיור עיריית תל אביב משוועת ואומרת שייתנו לה את הסמכות לקבוע דיור בר השגה בפרויקטים.

רועי פולקמן: אנחנו צריכים לשחרר את זה.

רועי פולקמן: אנחנו צריכים לאפשר לרשויות המקומיות לקבוע בתכניות דיור בר השגה.

איתן כבל: תודה.

איתן כבל: אתה יכול להגיד את זה לשר בישיבת סיעה.

איתן כבל: חבר הכנסת חאג' יחיא.

עבד אל חכים חאג' יחיא: כבוד השר, קיבלת את כל הסמכויות ואת כל המשאבים כדי להצליח.

עבד אל חכים חאג' יחיא: ההצלחה היא שלך ושל כולנו.

עבד אל חכים חאג' יחיא: לא כולנו המפלגה שלך אלא של כולנו, כל האזרחים.

עבד אל חכים חאג' יחיא: חס וחלילה אם יהיה כישלון, זה מוביל מש לייאוש.

עבד אל חכים חאג' יחיא: אני אתייחס למגזר הערבי, נושא שלא עלה כאן.

עבד אל חכים חאג' יחיא: יש כמה בעיות במגזר הערבי ואלה תכניות מתאר, תכנית תמ"א 35 שצריך לתקן אותה במהירות גם לפי המלצות צוות 120 ימים והעניין של תקופת התכנון.

עבד אל חכים חאג' יחיא: מבקר המדינה בשנה שעברה קבע שלוקח 12 שנים כדי להגיע לדירה.

עבד אל חכים חאג' יחיא: מה התכניות שלכם מבחינת לוחות זמנים עד להגעת הדירה?

עבד אל חכים חאג' יחיא: נחזור למגזר הערבי.

עבד אל חכים חאג' יחיא: העניין של הקרקע הפרטית, אם זה לא ילווה בהפשרת קרקע מדינה, יהיו לנו תכניות כאשר לכאורה יש לנו קרקע שמופשרת לבנייה אבל היא לא מנוצלת כי זה יכול להיות מרוכז בכמה ידיים שלא יכולות להעביר ולא רוצות למכור את המגרשים.

עבד אל חכים חאג' יחיא: גם את זה צריך לקחת בחשבון.

עבד אל חכים חאג' יחיא: בנוסף, יש את העניין של בדיקת התכניות.

עבד אל חכים חאג' יחיא: בזמנו דיברתי אתך כבוד השר במליאה.

עבד אל חכים חאג' יחיא: אם לא יעשו סוויצ' בקרב האנשים שיושבים בקודקוד בתכנון, זה לא ישתנה ואני אתן דוגמה.

עבד אל חכים חאג' יחיא: לגבי בודקי תכניות, אני כראש העיר טייבה, היה עובד אחד שלקח אחוז וחצי מהזמן שלו לבדוק תכניות בטייבה.

עבד אל חכים חאג' יחיא: מה זה אומר?

עבד אל חכים חאג' יחיא: לבדוק פסיק, לבדוק דבר קטן ואתה מחזיר לו את התכנית והתכנית בתחתית הערימה ואחרי כמה חודשים הוא בודק כדי להגיד לך שחסר עוד פסיק.

עבד אל חכים חאג' יחיא: אני זוכר שחתמתי על תכנית מפורטת למתן תוקף ב-2007 והתכנית אושרה ב-2009.

עבד אל חכים חאג' יחיא: שבע תכניות למתן תוקף, לקח להם שנים לאשר.

איתן כבל: תודה.

איתן כבל: דב חנין.

דב חנין: אדוני השר, המילה הכי חשובה שאתה אמרת בדברים שלך היא המילה המדינה.

דב חנין: אם המדינה לא תחזור לתמונה במלוא העוצמה בתחום הדיור, אין לנו פתרון.

דב חנין: שנים שולטת כאן אידיאולוגיה כושלת ומכשילה שפתרון לבעיית הדיור נמצאת בשוק חופשי.

דב חנין: מיתוס, לא עבד בשום מקום, אין יד נעלמה או שמישהו כרת אותה או שהיא אף פעם לא עבדה.

דב חנין: המדינה חייבת לחזור לתמונה כמו שמדינת ישראל ידעה לעשות זאת בעבר והתמודדה עם מצוקות דיור הרבה יותר גדולות רק בזכות בנייה בהיקפים גדולים, תקציבים אליהם המדינה מגויסת.

דב חנין: אני רוצה לומר בהקשר הזה שכאשר אומרים תכנון קל, תכנון חפיף, תכנון חפוז, זה לא הוציא את המדינה מהתמונה.

דב חנין: זאת דרך אחרת אבל זה לא הוציא את המדינה מהתמונה ואנחנו כולנו נשלם על זה מחיר, לא רק סביבתי אלא גם כלכלי וחברתי.

דב חנין: צד הביקוש, אדוני השר.

דב חנין: אם לא נבין – וטוב שאתה נמצא כאן לא רק כמי שאחראי למשבר הדיור אלא כשר אוצר - שחלק מרכזי מעודפי הביקושים בתחום הדיור נמצא בכך שבמדינת ישראל אין דרך ריאלית לחסוך לטווח בינוני וארוך, אנחנו בבעיה.

דב חנין: אזרחי ישראל שיש להם קצת כסף, אין להם דרך להשקיע אלא אם כן יעשו משהו בחוץ לארץ, אלא לקנות דירה.

דב חנין: זה נמצא אצלכם.

דב חנין: לתת עידוד לפנסיות, לתת עידוד לאנשים להשקיע לטווח ארוך.

דב חנין: מה שעשיתם למשל השבוע, ההישג יחד עם האופוזיציה, זה היה גול עצמי.

דב חנין: פגעתם במנגנוני החיסכון הפנסיוני וזה לא מעודד אנשים לחסוך לטווח ארוך.

דב חנין: כל הכסף ילך לדירות.

דב חנין: התערבות של המדינה בתחום הביקושים חייבת להיות רב ממדית, גם ביקושים לדירות, וזה אומר חיסכון לטווח ארוך וזה אצלכם במגרש שלכם, במשרד האוצר.

דב חנין: נושא השכירות שהעלו כאן חברי הכנסת.

דב חנין: הסדרה שהמדינה תהיה מעורבת בה.

דב חנין: נושא הדיור הציבורי שהועלה כאן.

דב חנין: אם המדינה לא תיקח את התמונה החברתית הזאת של ביקושים שהיא תמונה של סוגים שונים של ביקושים ותיתן לכל סוג של ביקוש, כולל האוכלוסייה הערבית, את התשובה המתאימה, אנחנו לא נפתור שום דבר.

איתן כבל: תודה.

איתן כבל: אחרון, חבר הכנסת אלי כהן.

איתן כבל: משפט אחד.

אלי כהן: משפט אחד כדי לומר שכל הצעדים שמוביל שר האוצר ומטה הדיור, בהחלט רואים אותם בשטח אבל עלה כאן הנושא של ההתחדשות העירונית, כאן אני חושב שצריך לציין גם את השר וגם את יושב ראש מטה הדיור יחד עם מינהל התכנון על כך שבאמת באו ופעלו בנחישות בלוח זמנים מאוד קצר להעביר החלטה שתתמוך בנושא של הבנייה במרקמי הערים.

אלי כהן: בהחלט היה כאן מסר משמעותי.

אלי כהן: מכיוון שדיברנו כאן בהרחבה על נושא משבר הדיור בעיקר למעמד הביניים, אני חושב שמבוצעת השקעה לא מבוטלת בנושא של הדיור הציבורי שגם זה חשוב לשכבות החלשות.

אלי כהן: גם כאן אני חושב שמשרד האוצר בא והעמיד כספים לטובת נושא.

איתן כבל: תודה.

איתן כבל: אני רוצה לסכם כי השר צריך לצאת.

איתן כבל: אני אומר לכם וחוזר ואומר שיש לי דז' וו כמי שעסק בנושא הזה בשנות ה-90, עת היה משבר הרבה יותר גדול.

איתן כבל: כל מילה שנאמרה כאן, נאמרה גם אז.

חיים ילין: אבל הצלחנו אז.

חיים ילין: הייתה הצלחה.

איתן כבל: תן לי.

איתן כבל: אני מדבר שוטף.

איתן כבל: תודה על העזרה אבל אני מדבר שוטף.

איתן כבל: אני מנסה לומר לכם שהמדינה – ואני אומר את זה לך אדוני השר – היא החסם הגדול ביותר בכל התהליכים.

איתן כבל: בסוף, שימו לב שכל הרפורמות שנעשו, הן רפורמות על המדינה.

איתן כבל: מי הבעיה כאן לאורך כל הדרך?

איתן כבל: אלה לא אזרחי מדינת ישראל אלא המדינה עצמה.

איתן כבל: אני באמת אומר לך, לך בכוחך זה אבל אתה צריך להגביר בצורה הרבה יותר אינטנסיבית ולהכפיף את כל הממשלה על כל אגפיה למשימה שהיא המשימה הכלכלית-חברתית החשובה ביותר.

איתן כבל: אני לא חושב שאני מפריז ואני חושב שכולם מצטרפים לעניין הזה, כי היא ההוצאה הכבדה והקשה ביותר שיש לכל אזרח במדינת ישראל.

איתן כבל: אדוני השר, בבקשה.

משה כחלון: אני אומר ממש בקצרה כי הסיכום היה שאני אהיה כאן עד 13:20 ולא בגלל שהנושא לא חשוב אלא בגלל המשך היום.

משה כחלון: גלשנו בזמן אבל זה היה מעניין.

משה כחלון: אני אנסה להשיב למי שיש לי תשובות מושלמות, ואם לא, אני אפנה וכל אחד שהעלה כאן משהו ויש לנו תשובה, הוא יקבל אותה.

משה כחלון: מנו ידידי, לגבי הון עצמי.

משה כחלון: אתה צודק.

משה כחלון: אנחנו כרגע בודקים ערבויות מדינה על החלק שחסר אבל כאן לאוכלוסיות מסוימות.

משה כחלון: זאת אומרת, למי שחסר החלק של ה-100-150 אלף שקלים, אנחנו בודקים.

משה כחלון: חבר הכנסת אלי כהן עובד על זה, על ערבויות מדינה.

משה כחלון: כאן אני רוצה לתת את זה למי שבאמת זקוק ולא לאנשים שיש להם.

משה כחלון: מה שאמרת, אנחנו בודקים את זה ואנחנו רוצים להעמיד ערבות לעניין הזה, ערבות מדינה.

משה כחלון: אתם יודעים שזאת סכנה לתת משכנתאות כי מחירי הדיור בסוף יכולים גם לרדת ואז המשכנתא תהיה יותר גבוהה מהמחיר ולכן צריכים להיות זהירים בעניין הזה.

משה כחלון: כאן, בניגוד למחיר למשתכן, שאנחנו עושים את זה לכולם, יכול להיות יהודי או ערבי, לא משנה, כאן אנחנו רוצים לעשות את זה ממש מדויק.

משה כחלון: אני חושב שבאמת לאלה שבאמת זקוקים לכסף הזה ולא למנוע מהם את האפשרות לקנות דירה כי אם הוא לא יצליח להשיג 150 אלף שקלים, אפשר לתת לו גם מיליון שקלים הנחה אבל אין לו 150 אלף שקלים ולכן זה לא ייתן לו כלום.

משה כחלון: אנחנו ערים לזה.

משה כחלון: חבר הכנסת אלי כהן במגעים עם החשבת הכללית.

משה כחלון: אתמול קיבלתי עדכון לפיו זה מתקדם ואני מניח שבעזרת השם עד שנגיע להגרלות, אנחנו כבר נפרסם את הדבר הזה.

משה כחלון: אם כן, המדינה כן תתערב.

משה כחלון: לגבי השאלה מה אפשר לעשות עם המע"מ, זה תמיד ויכוח אבל אני רוצה לבשר לך שחלק גדול מהצמיחה היא עליית הצריכה בתקופה האחרונה ומן הסתם ראה את התוצאות.

משה כחלון: אני חושב שברגע שהורדנו את המע"מ, זה קצת שחרר את השוק וזה נתן יותר צמיחה ויותר צריכה.

משה כחלון: אנשים הרגישו יותר קל, יותר נוח, קנו יותר אבל תמיד אפשר להתווכח על מה לעשות עם הכסף.

משה כחלון: זה עניין של תפיסה.

משה כחלון: אני חושב שבשעה הזאת היה צריך להוריד מע"מ ואולי בפעם הבאה צריך לעשות משהו אחר, אבל זה בסדר.

משה כחלון: על זה אין ויכוח.

משה כחלון: זאת התנגשות בין תפיסות ולא חלילה אינטרסים.

משה כחלון: חברת הכנסת סתיו שפיר.

משה כחלון: אני מציע שאביגדור ישב אתך.

משה כחלון: אנחנו הולכים על נושא של שכירות גם בקרנות ריט שהן מאוד מאוד משמעותיות.

משה כחלון: זה הולך לתת דחיפה גדולה, אבל אני לא אפרט את זה כרגע.

משה כחלון: אביגדור יותר מומחה ממני.

משה כחלון: רמי, האורח שלנו.

משה כחלון: דרך אגב, גם אני אורח.

משה כחלון: הממשלה אורחת של הכנסת ואתה אורח שלנו.

משה כחלון: תראה, המחיר למשתכן, אני חושב שאתה מתקומם כי אתה מדבר על נושא המחיר למשתכן.

משה כחלון: המחיר למשתכן מכניס צעירים ליישובים.

משה כחלון: הוא מכניס צעירים חסרי דיור.

משה כחלון: כפי אמרתי, זאת לא רווחה.

משה כחלון: ברווחה צריך לדאוג להם בדיור ציבורי, כפי שאמר מנו, ולתת להם עוד הטבות.

משה כחלון: אנחנו מדברים על זוג היי-טקיסטים, כאלה שסתיו שפיר דיברה עליהם, שיכולים להשתכר גם 25-30 אלף שקלים ביחד ולא מצליחים לחסוך.

משה כחלון: להם אנחנו רוצים לעזור.

משה כחלון: אם בית דגן תתברך בכמה מאות זוגות צעירים כאלה חסרי דיור, שיש להם קושי ואנחנו רוצים לעזור להם והם יבואו אליכם, זה רק יעזור.

משה כחלון: אני לא חושב שזה יפגע.

משה כחלון: יכול להיות שיש בעיה מיוחדת בגלל היעדר קרקעות מתוכננות אצלכם וצריך לדון ולשבת ולראות אם אפשר לעשות משהו ייחודי של עוד כמה אחוזים, אבל באופן עקרוני אני פונה לא רק אליך אלא לכל ראשי הערים ואומר שעיר שלא תכניס זוגות צעירים, היא תשקע.

משה כחלון: מישהו אמר כאן בית אבות.

משה כחלון: היא תשקע.

משה כחלון: נכון שהצעירים כרגע הם דיירים גירעוניים, נכון.

משה כחלון: יכול להיות שאצלכם זה מקרה מיוחד אבל הערים חייבות להכניס את הזוגות הצעירים.

משה כחלון: נכון שכרגע הוא שולח את הילד לבית ספר, הוא צריך גן ילדים, הוא צריך גן שעשועים וכולי, אבל האנשים האלה יהיו מעמד ביניים, ישלמו ארנונה, יפתחו את העיר.

משה כחלון: אי אפשר להגיד אני רוצה רק מבוגרים שרוצים רק היכל תרבות וזהו, כי הם משלמים הרבה ארנונה וצורכים מעט שירותים.

משה כחלון: זה לא יעבוד.

משה כחלון: זה חמש, שש, שבע, עשר שנים וזה ישקע.

חיים ילין: זה מה שקורה בקיבוצים ובמושבים.

חיים ילין: זה הפך להיות מקום שהבנים לא חוזרים אליו.

משה כחלון: אני חושב שהנושא הזה בטיפול מהיר.

אילן גילאון: הם בסין ובגרמניה.

משה כחלון: אם תרצו, אביגדור יכול לפרט.

משה כחלון: יש כאן מהלכים מאוד מתקדמים בעניין הזה ובתוכם גם תמ"א 35.

משה כחלון: חבר הכנסת יונה, אם ירצה, יוכל לקבל פרטים מאביגדור בהמשך.

משה כחלון: תמיד אני אומר שאינטרסים אפשר לסדר, יותר מיליון או פחות מיליון, אבל עקרונות – זאת בעיה.

משה כחלון: כשיש מפגש בין עקרונות, זאת בעיה.

איתן כבל: לפעמים טועים בין עקרונות לאינטרסים.

משה כחלון: לא כאן.

משה כחלון: אני מכיר את שני הצדדים.

משה כחלון: אלה עקרונות.

משה כחלון: לדבריו של חבר הכנסת גילאון.

משה כחלון: אני אבקש מעדיאל שאנחנו נשב ביחד ונעבור אתר-אתר עם הבעיות.

משה כחלון: אני יודע שיש בבת ים ובעוד מקומות בעיות מהסוג הזה.

משה כחלון: לא רק במושבים ובקיבוצים יש בעיות אלא יש גם בעיות בפריפריה החברתית.

משה כחלון: אנחנו נעשה את זה.

משה כחלון: נזמין אתכם לדיון ובאמת נשב מקצועית, נעבור ישוב-ישוב ונראה את הבעיות.

משה כחלון: לשאלתו של דב חנין.

משה כחלון: אנחנו בודקים ממש בימים אלה – גם אתמול ישבתי עם ראש רשות המסים – כדי לתת אפיקי השקעה נוספים ארוכי טווח אבל יש כאן רק עניין אחד שאני חושב שאתה תתחבר אליו.

משה כחלון: אתמול עצרתי תכנית שכבר הייתה מוכנה והיא על שולחני כי בתכנית הזאת זיהיתי הרחבת פערים.

משה כחלון: כשלמישהו יש חצי מיליון ואתה נותן לו פטורים ופטורים, אני לא יודע, אני לא אוהב את זה.

משה כחלון: כך אתה מרחיב פערים בצורה דרמטית.

משה כחלון: אני בתפיסת העולם שלי חושב שצריך לצמצם פערים.

משה כחלון: המדינה הזאת, הפערים שלה יותר גרועים ממשבר הדיור ויותר גרועים מכל האויבים שלנו, הכלכליים והביטחוניים.

משה כחלון: הפערים.

משה כחלון: אחד הנושאים בהם אני עוסק ביום יום, כולם חושבים שזה דיור, דיור, דיור, כי גם דיור הוא פערים, אבל אני עוסק בפערים.

משה כחלון: ברגע שאתה בא ונותן לאדם עם החצי מיליון שקלים עוד פטורים, אתה הרחבת את הפערים עוד יותר.

משה כחלון: אין לי תשובה טובה אבל אני רוצה לומר לך שזה על שולחני תרתי משמע, גם הנייר על שולחני ואני יכול להזמין אותך ולהראות לך את כל החישובים והחשבונות, מה יוצא לכל אחד אם אתה נותן לו פטור במיידי על חסכון, כמו שהיינו מקבלים פעם.

משה כחלון: זוכרים?

משה כחלון: חוסך, מקבל מיד פטור או פטור בסוף הדרך.

משה כחלון: יש כאן בעיה לא קטנה ואני אומר את זה בצניעות.

משה כחלון: אם היה שר אוצר שלא אכפת לו מהפערים החברתיים, הוא פתר את הבעיה, את העשיר הוא עושה יותר עשיר, את העני הוא עושה יותר עני ועם ישראל חי אבל אני לא במקום הזה גם אם אני אוכל מירורים בדרך.

משה כחלון: אני לא אתן לזה לקרות.

משה כחלון: לכן צריכים להיות כאן זהירים ואני בטוח שאתה חושב כמוני בעניין הזה.

משה כחלון: לכן צריך להיזהר בפטורים.

משה כחלון: פטורים מקבלים חזקים, פטורים לא מקבלים חלשים.

דב חנין: יש עוד מנגנונים חוץ מפטורים.

משה כחלון: בפתרון לטווח ארוך שאתה מדבר על חיסכון, זה המצב.

משה כחלון: לחבר הכנסת חאג' יחיא, לגבי הימשכות התכניות וכל הנושא של המגזר הערבי.

משה כחלון: אגב, בזכותך אני הולך לבשר שיש לנו מחיר למשתכן גם במגזר הערבי.

משה כחלון: יש 232 בסחנין במחירים מעולים ויש לנו עוד כמה אתרים בארץ.

איתן כבל: יהודים יכולים לקנות שם?

משה כחלון: רק יהודים.

אביגדור יצחקי: יש שמונה תכניות ב-ותמ"ל.

אביגדור יצחקי: 5,000 יחידות דיור.

משה כחלון: סתם השווצתי זה.

משה כחלון: הוא לא שאל אבל אני סתם נידבתי תשובה.

משה כחלון: אני גאה להגיד שיש לנו מענה גם למגזר הערבי במחיר למשתכן.

עבד אל חכים חאג' יחיא: לגבי הימשכות התכנון.

משה כחלון: אביגדור ישב אתך.

אביגדור יצחקי: דרך אגב, אין יישוב במדינת ישראל, כולל היישובים הערבים בפרט, שאין לו תכנית מתאר או גמורה או בהכנה.

משה כחלון: לגבי הימשכות התכנון, אביגדור ישב אתך.

סתיו שפיר: מה לגבי ההגדלה של דיור בר השגה?

משה כחלון: האמת, אני מאוד אוהב את זה.

משה כחלון: אני מאוד אוהב את הדיור בר השגה ואני חושב שבסוף אנחנו נגיע לזה, אבל כרגע המשבר כל כך חמור שצריכים לטפל לטווח המיידי, הבינוני והארוך.

משה כחלון: מה שאת מדברת עליו זה לטווח הארוך.

משה כחלון: אני לא יודע כמה שנים אני אהיה במשרד האוצר, ואולי את תגיעי לשם בעזרת השם ותעשי את זה.

משה כחלון: אני חושב שזה נכון.

משה כחלון: אני חושב שאין מנוס מזה ואני חושב שהיושב ראש יכול להעיד על כך שגם אמרתי לו את זה באוזן, שזה הפתרון.

משה כחלון: בסוף, הפתרון הוא דיור בר השגה באמת כמשתמע, בר השגה.

משה כחלון: בר השגה זה איך בן אדם משיג משהו שמזה הוא משלם 25 אחוזים משכרו.

משה כחלון: השכר עלה - השכירות עולה, השכר ירד - השכירות יורדת.

משה כחלון: זה היחס.

משה כחלון: זה דיור בר השגה אמיתי.

משה כחלון: כל מה שאנחנו אומרים דיור בר השגה, אנחנו לא אומרים את האמת.

משה כחלון: אנחנו מאמצים.

משה כחלון: אני מאוד מודה לך אדוני היושב ראש.

משה כחלון: הנהלת הוועדה, כיף להיות אתכם.

משה כחלון: חברי הכנסת, תודה רבה.

משה כחלון: בית דגן, השם יעזור.

איתן כבל: אני מודיע לחברי הוועדה שעדיאל שלא מדווח לנו את הדיווחים שאנחנו מבקשים שולח לנו את החוברות כרומו עם נייר משובח, אתה תוזמן אלינו לדיון בקרוב יחד עם אביגדור.

איתן כבל: אני רוצה להודות לעמי צדיק ולתמיר אגמון מרכז המידע והמחקר.

איתן כבל: תודה לכם על העבודה הנהדרת שאתם עושים.

איתן כבל: הישיבה נעולה.